text:
Byakusanyijwe na Nemeye Joseph
I. Padiri Ubald yavuye i Mushaka.
I.1 Padiri Ubald yavuye i Mushaka nk’uko Padiri Thomas yari yabyifuje kandi yabihanuye mu nyandiko ye ya le 20 Nyakanga 2010. Azajya kuba kwa Musenyeri i Cyangugu, akore imirimo yo kubakisha amazu abantu bazajya basengeramo i Muhari.Yasezeye ku cyumweru le 12 Ukuboza 2010 mu misa ya mbere. Asimbuwe na Padiri Eric Nzamwita. Dore uko umwe mu bakirisitu bari bahari abivuga.
“Mushaka yabonye padiri mukuru mushya. Yewe, nari ndi muri iriya Missa (ya mbere). Musenyeri nyine yarayiyoboye reka da! Padiri Ubald arisingiza karahava. Nari ntarabona umuntu ahagarara akivuga ibigwi kurusha ibyo bamuvuga! Reka ngerageze kwandika uduce nzajya nibuka mu Ijambo yavuze:
. Nza i Mushaka, Musenyeri yarambwiye ngo iyi paroisse irimo ikimwaro, ugomba kukivanaho!… Nabafashije kwitwara neza mu bihe bibi bya nyuma ya jenoside ndetse na gacaca kadi nababajwe cyane n’abakristu banyicaniye imbere i Nyamasheke. Ni cyo cyanteraga ishyaka hano.
. N’umwana wanyu Thomas yanyibeshyeho. Muzamubwire ko Ubald muzi ari uyu ubabwira ukuri atari we azi!… Padiri Eric, ngusigiye paruwasi idafite ikimwaro, ahubwo y’ibisubizo byinshi… Nta muntu n’umwe nkeneye gusaba imbabazi, nta n’uwo nziha kuko nta kibazo na kimwe mfite hano i Mushaka.
. Ndimo nshengerera numvise ijwi rimbwira ko ngomba gutangira ubundi butumwa…nanumvise izina ry’iriya santere ngiye gushinga , “IBANGA RY’AMAHORO”. Nubatse byinshi, nabagejeje kuri byinshi, ariko icy’ingenzi naberetse, Yezu nyirimpuhwe n’ubumwe …
Uwo munsi ubanza ngo bari baraye bateye ibiti 3 by’ubumwe basoza imyiherero y’abiciwe, abishe n’abarokoye abandi! Nyiricyubahiro nawe nyine yunze murye, aramushima ndetse avuga ko Ubald agiye kumufasha kuzuza ibyo yasezeranije Abanyacyangugu ubwo yimikwaga!
Mbona turaho, gusa nta buzima abantu bagifite muri rusange, aho amategeko aremereye akubita abantu hasi pe! Urugero ni amazu yo ku mihanda asenywa nta n’inkurikizi ngo ni umwanda nk’uko perezida yabivuze. …Ahubwo twumiwe ni ukuri, sinzi! Murakoze reka ndekere aho”.
I.2 Ngo nta kibazo na kimwe afite?
Biratangaje kumva avuga ngo “nta kibazo afite” kandi mbere yo kuva i Mushaka yarabonye ibaruwa iteye itya :
MUSABYEMARIYA Marie Goretti Le 23/11/2010
Akarere ka Gasabo
Umurenge wa kimironko
Umugi wa Kigali
Bwana padiri Ubald Rugirangoga,
Mbabajwe no kukwandikira ngirango nkwibutse uruhare wagize mu rupfu rwa Sindayiheba Jean Pierre.Ndakumenyesha ko umunsi wageragezaga kumurasa narimpari n,umunsi woherezaga umuvandimwe wawe kumushimuta nabwo narimpari .Ibuka ko imodoka yawe yaparitse iwacu ku mbuga maze mukamushyiramo mukamutwara ngo mujye kumwica kubw,amahirwe akabona gutabarwa akagaruka.Ntibyatinze ahitanwa n,amasasu mu gitero ndatinya kuvuga ko wakigizemo uruhare rugaragara kuko wari wamuhize kuva na kare.
None rero ndagirango nkwibwirire ko kugeza ubu nibaza inyigisho zawe icyo zivuga nkakibura Niba wigisha ubumwe n,ubwiyunge bw’Abanyarwanda ,ukigisha kubabarirana ubeshya ko nawe wababariye kandi ufite ibindi ushaka kugeraho ,ukiyibagiza abo wiciye n’ibyago wabateje,ubwiyunge bwawe burihe?
Padiri, ndagirango nkubwire amashirakinyoma ntaho nguhishe. Uri umupadiri w,umugome,wiyoberanya ukisiga ubwiza udafite mbega ukiyorosa uruhu rw,intama kandi imbere uri isega iryana.ubuse mvuge ko abakuyobora batazi iki gikorwa kibi wakoze iwacu? Arikose bakuvugeho bagukire kandi uri igihangange?
N’ubwo rero abakuyobora bagutinya, njye singutinya nagato kuko gupfa no gukira byararemwe, nta n,ubwo ntinya ko mwirirwa mujya kureba cyangwa gushakisha ngo mumenye abo twavuganye n,ibyo twavuze kuko ntagambanira igihugu.Ndavuga ibyo wakoranye na murumuna wawe kandi nawe uzi neza. Nta mpamvu zo kunshakisha rero.N’Ubwo wanyica none cg ukanyangiza ku bundi buryo nawe uzapfa n,abo wishingikirijeho bose amaherezo yabo ni urupfu.
Padiri we uyu mwaka ni umwaka wujujemo imyaka 53.Iyo niyo myaka data mwamunyaze ubuzima afite.Ntiwawusoza rero ntabikwibukije,ngo nawe wirebe aho ugeze wibaze niba utagikeneye kubaho? Ubald we, reka nkureke gusa ujye wibuka ko abo wagize impfubyi bakiriho kandi ko ubuzima atari aha bugarukira.Ibyo wakoze kw’isi nibatabikubaza, Imana izabikubaza.
MUSABYEMARIYA Marie Goretti.
Iyi baruwa yaje ikurikira iyo Mariya Goretti Musabyemariya yari yandikiye abakuriye padiri Ubald mbere, kandi padiri Ubald nawe akaba yari yayiboneye kopi. Yari iteye itya :
Marie Goretti MUSABYEMARIYA Kigali, le 20/09/2010
Umurenge wa Kimironko
Akarere ka Gasabo
Umujyi wa Kigali
Kuri Nyakubahwa Musenyeri
Jean Damascène BIMENYIMANA
Umushumba wa Diyosezi
Gatolika ya Cyangugu
Nyakubahwa Musenyeri,
Nyuma yo kubona inyandiko ya RIPRODHOR yashyizwe ahagaragara kuwa 20 Nyakanga 2010, ije ikurikiye iya padiri Thomas Nahimana yo kuwa 10 Nyakanga 2010, zombi zigaragaza ko padiri Ubald Rugirangoga na murumuna we Reveriyani Rugwizangoga bagize uruhare mu iyicwa ry’umubyeyi wanjye Jean Pierre Sindayiheba,
Nkurikije kandi nanjye ibyo niboneye kuri padiri Ubald agerageza gukubita no kurasa data ku manywa y’ihangu, bamutabara, ntanyurwe ; bugacya yohereza murumuna we Reveriyani Rugwizangoga kumushimuta nk’uko padiri Thomas Nahimana akomeza abibasobanurira mu nyandiko ye,
Mbandikiye mbasaba ko iki kibazo mwagikurikirana, abo bireba bakisobanura, ukuri kukajya ahabona.
Mboneyeho kandi kwishingana, nshinganisha n’umuryango wanjye. Uku kuvumbura kwa Padiri Thomas Nahimana ikibazo cyari kimaze imyaka 15 kitavugwa byatuzanira ingaruka tukicwa cg tugahohoterwa ku bundi buryo n’abarebwa n’ikibazo, aribo padiri Ubald Rugirangoga na murumunawe Reveriyani Rugwizangoga. Ubwo rero haba ejo haba ejobundi, ibyo biramutse bitubayeho, muzamenye abo tuzize.
Mu gihe ngitegereje icyo mubikoraho, Nyakubahwa Musenyeri, mbaye mbashimiye uburyo mubyakira.
Marie Goretti MUSABYEMARIYA
Bimenyeshejwe :
– S.E Mgr le Nonce apostolique au Rwanda
B.P 261 Kigali
-S.E Mgr Smaragde Mbonyintege
Président de la C.EP R
B.P 357 Kigali
– Mr l’abbé Ubald Rugirangoga
B.P 5 Cyangugu
-Mr Révérien Rugwizangoga
Kigali.
-Mr Théobald Rutihunza
Président du RIPRODHOR
101, Avenue Berthelot
69007 Lyon France
– Mr l’abbé Thomas Nahimana
Paris France.
I.3 Umuntu ubona aya mabaruwa yombi, akavuga ngo “nta kibazo afite” aba ateye ate? Aba afite umutimanama? Abagatolika benshi barimo umuryango wose wa nyakwigendera Yohani Petero Sindayiheba bagiye mu Baporo kubera amarorerwa Padiri Ubald yakoreye i Nyamasheke, i Mwezi, i Rwabidege n’ahandi henshi. We rero akomeje kuga ngo “nta kibazo afite”!! Padiri Thomas Nahimana yamaganye iyo myitwarire mibi ya Padiri Ubald mu nyandiko ye yo ku wa 20 Nyakanga 2010. Yarasomwe kandi ishimwa n’abantu benshi. Reka twongere tuyinyuzemo amaso.
PADIRI UBALD RUGIRANGOGA YABA YARAHINDUTSE UMUKANGURAMBAGA WA FPR-POWER ?
Bibaye ngombwa ko mfata ikaramu n’urupapuro, nkandikira Padiri Ubald RUGIRANGOGA kugira ngo mwiyame ku mugaragaro kuko mbona asigaye yarigize umucamanza w’icyamamare, umutegetsi w’icyatwa abandi bagomba guhakwaho kugira ngo baramuke, akaba asigaye afite ububasha bwo kugena abapfa n’ababaho! Tumaze kwitegereza iyo mikorere ye twasanze Padiri Ubald ari umunyakinyoma, umugizi wa nabi ukwiye kwirindwa. Muri iyi nyandiko, nzinduwe no kugaragaza ukuntu uyu mugabo ari umupadiri wo kwitonderwa (dangereux), ukwiye gufatwa uko ari, ntihagire uzongera kumwibeshyaho.
Waba uzi Padiri Ubald Rugirangoga?
Padiri Ubald RUGIRANGOGA yavukiye muri Segiteri ya Rwabidege, Komini ya Karengera, Perefegitura ya Cyangugu. Hari taliki ya 26 Mata 1955. Se yitwaga KABERAYakobo, nyina MUKARUHAMYA Anesia, akaba umwuzukuru wa Bidadaza. Amashuri yisumbuye yayigiye mu iseminari nto yitiriwe Mutagatifu Piyo wa 10 yo ku Nyundo kugera mu 1973 ubwo yagiye gukomereza i Burundi. Yagarutse mu Rwanda ahitira mu iseminari nkuru ya Nyakibanda, ahabwa ubupadiri taliki ya 22 Nyakanga 1984.
Njye namubonye bwa mbere mu mwaka w’1993, nyuze i Nyamasheke, ni bwo nari ntangiye Seminari nkuru. Aho mariye kuba umupadiri mu w’i 1999, twarakoranye muri Diyosezi yacu ya Cyangugu. By’umwihariko twakoranye muri sekeretariya ya Sinodi ubwo hategurwaga Yubile y’imyaka 100 ivanjiri igeze i Rwanda. Muri ubwo butumwa, twari abapadiri bane n’umulayikikazi umwe. Bose baribuka uko twakoranye neza, ndetse n’iyo byabagaho rimwe na rimwe ko tutumvikana mu bitekerezo, twahagarikaga akazi tukiyambaza Roho Mutagatifu, akaduha kuvuga rumwe nuko tukikomereza akazi. Imyanzuro ya Sinodi ya Cyangugu twashyize ahagaragara ntawigeze ayigaya, uhereye ku mwepiskopi wacu kugera ku bakristu basanzwe. Ubald sinamubonaga gusa nk’umupadiri unkuriye mu myaka, ahubwo nabonaga anihatira kugaragara neza, mu byo yavugaga no mu byo yakoraga, nkabona hari byinshi byiza umupadiri w’umusore nkanjye yamwigiraho.
Nyamara ariko hagati yanjye na we byose ntibyakomeje kuba shyashya. N’ubwo atabyeruraga ngo abivugire ku mugaragaro, ntiyabuze kunyereka ko atishimiraga ubutumwa nakoraga muri Komisiyo ya Diyosezi y’Ubutabera n’Amahoro. Koko rero iyo Komisiyo yakoraga neza, kuko yari yarashinze imizi mu miryangoremezo ya Diyosezi yose. Byaduhaga kumenya amakuru menshi aturutse hasi mu bakristu: twamenyaga ibibazo bafite, akarengane bahura nako, abahohoterwa n’ubutegetsi, abarenganywa n’inkiko gacaca, abagize uruhare mu bwicanyi, n’ibindi. Ayo makuru yose ni yo Padiri Ubald yanyerekaga ko ntakagombye kumenya. Ni bwo bwa mbere numvise ko ibyo byiyumviro atabiterwa n’impamvu z’Iyobokamana ahubwo ko abiterwa no gushaka kurengera izindi nyungu zizwi na we gusa.
Icyo yantekerezagaho cyaje kujya ahabona nsohotse mu gihugu. Koko rero, guhera mu kwezi k’Ukuboza 2005, byabaye ngombwa ko mva mu Rwanda, njya kwikomereza kwiga mu Bufaransa. Ngira ngo guhera ku munsi nagendeyeho, uyu mupadiri yabonye rugari atangira ibyo kuntaramana, mu nzira, mu basirikari, mu bategetsi, mu nshuti…: ngo ntiyumva impamvu ngiye. Bukeye ngo kuki niga filozofiya, ngo kuki ngomba kwiga amategeko mpuzamahanga (droit intenational)…? Byose narabyumvaga nkicecekera, ngakeka ko ari amagambo y’abantu cyangwa se agashyari gasanzwe mu bavandimwe, ko bitazatinda gushira. We ariko ntiyagohetse, yari ageze n’aho agenda ahagarika abantu mu muhanda, abanzi n’abatarigera bambona, ngo nibareke abasobanururire ukuntu ingengabitekerezo ya jenoside yanyaritse mu mutwe. Ibyo byafashe indi ntera ubwo yiyemezaga kujya kunshinja ingengabitekerezo ya jenocide mu nama y’abapadiri bose ba Cyangugu (Presbyterium) yateranye kuva ku ya 26 kugera ku ya 28 Mata 2010. Ngo yitwaje ko naba naragiye Arusha gutanga ubuhamya bushinjura. Icyakora akirinda kwerekana icyo naba naravuze imbere y’urukiko n’icyo we anenga ubwo buhamya. Amagambo yavugiye muri iyo nama bayantondoreye uko yakabaye ndumirwa, ariko n’abayumvaga ngo ntibabuze kwibaza icyo ibyo bisobanura.
Ntibyaciriye aho kuko muri Kamena 2010 amakuru aturutse mu nzego z’iperereza zo mu Rwanda yangezeho ambwira ko Padiri Ubald amaze igihe akora uko ashoboye kwose ngo njye n’abandi bapadiri yikomye b’i Cyangugu, dushyirwe ku rutonde (hitlist) rw’abagomba kwicirwa mu mahanga.Ubwo ni nabwo namenye ko muri FPR hasigaye harimo ibice bibiri. Ngo hari igice cy’abantu bashaka amahoro, n’igice bita “pawa” (power) ngo kigizwe n’abumva ko Abanyarwanda bagomba gukomeza kwicwa kugeza igihe Nyagasani azahindukirira! Ngo icyo cya “power” ni cyo Ubald na murumuna we Reveriyani bagomba kuba bashyigikiye. Ugira ngo ndashyiramo amakabyankuru azambaze mubwire n’ibirenze ibyo!
Ingengabitekerezo ya jenoside
Icyaha cya jenoside kirazwi kandi giteganijwe mu mategeko mpuzamahanga. Ariko icyaha cyitwa “kugira ingengabitekerezo ya jenoside” nta handi kiba mu mategeko y’ibihugu byo kw’isi uretse mu Rwanda rwa nyuma y’1994! Cyateganijwe mu itegeko ryiswe “itegeko N°18/2008 ryo ku wa 23/07/2008 rihana icyaha cy’ingengabitekerezo ya jenoside”. Warisanga mu Igazeti ya Repubulika y’u Rwanda, Umwaka wa 47, n° 19 yo ku wa 01 Ukwakira 2008.
Ingingo ya 2 y’iryo tegeko itanga igisobanuro: “Ingengabitekerezo ya jenoside ni urusobe rw’ibitekerezo bigaragarira mu myifatire, imvugo, inyandiko n’ibindi bikorwa bigamije cyangwa bihamagarira abantu kurimbura abandi hashingiwe ku bwoko, inkomoko, ubwenegihugu, akarere, ibara ry’umubiri, isura, igitsina, ururimi, idini cyangwa ibitekerezo bya politiki, bikozwe mu gihe gisanzwe cyangwa mu gihe cy’intambara”.
Nk’uko bigaragarira buri wese, “kugira ingengabitekerezo ya jenoside” ni icyaha kidasobanutse neza, umuntu yashyira ku wo ashatse wese yaba umuzungu cyangwa umwirabura, yaba umuhutu umutwa cyangwa umututsi, kuko bigoye kwisobanura ko utagifite. Benshi bemeza ko Leta ya FPR yahimbye icyo cyaha kugira ngo yigizeyo, ihutaze, ifunge cyangwa yice abo ikeka ko batavuga rumwe nayo. Ngira ngo Abanyarwanda twese twamaze kwibonera neza uko Leta yacu igenza uwo yahamije icyo cyaha.
Iyo Padiri Ubald wihaye Imana yiyemeje kugishinja nkana bagenzi be b’Abihayimana nka we, bishaka kuvuga ko aba yamaze kubashyira mu rwego rw’“abagamije cyangwa abahamagarira kurimbura abandi”. Bitabaye ibyo byaterwa n’uko yaba abafata nk’abarwanya Leta iriho bityo akaba abasabira igihano kiremereye giteganywa n’ingingo ya 6 y’iryo tegeko :”Iyo ukoze icyaha cy’ingengabitekerezo ya jenoside ari umuyobozi mu nzego z’imirimo ya Leta, mu mitwe ya politiki, mu mirimo y’abikorera, cyangwa umuyobozi mu mirimo itagengwa na Leta, umuyobozi w’idini, cyangwa uwahoze ari umuyobozi muri izo nzego, ahanishwa igifungo kuva ku myaka cumi n’itanu (15) kugeza ku myaka makumyabiri n’itanu (25) n’ihazabu y’amafaranga y’u Rwanda kuva kuri miliyoni ebyiri (2.000.000) kugeza kuri miliyoni eshanu (5.000.000.)”!
Kandi ngira ngo twese tuzi ko iyo umuntu w’igikomerezwa nka Padiri Ubald yaguhagurukiye, biba byarangiye kuko tutayobewe uko inkiko z’iwacu zikora! Kwiregura ntibyoroshye.
None se koko ubu umuntu yabigenza ate, bagabo? Uko biri kose, iyo myitwarire ye yanteye gusubiza amaso inyuma, ndongera nitegereza Padiri Ubald, nsobanuza amateka ye, ibyo yavugaga, n’ibyo yakoraga, numva mbaye nk’usobanukiwe kurushaho.
Ubald we, n’ubwo umusizi yivugiye ngo “burya guceceka si ubucucu, ni ugucengerwa n’ibyo uzi ugacira mu nda ugatuza”, jye ndasanga no guceceka bigira aho bigarukira. Ubu nkaba nanjye niyemeje kugusubiza kugira ngo nkumenyeshe ikintu kimwe gusa: Ibuye ryagaragaye ntiriba ricyishe isuka, tuza tubane! Ese ubona wisararanga, abakristu n’abandi bapadiri b’i Cyangugu bakakwihorera, ukagira ngo ni uko bose ari ibigwari cyangwa se bakaba bagutinyira ko uri Nyirubutungane?
C. Dore uko tukuzi:
1. Padiri Ubald uri umwicanyi.
Iyo ugeze kubo wita abicanyi, usya utanzitse! Sinkubwiye ngo ubahunde ibisingizo, ariko ujye unibuka ko urubanza ari urw’Imana. Igihe ucyitwa umupadiri wa Kiliziya, ni nde wakugize umucamanza wa bagenzi bawe, Ubald we? Nyamara ariko ikibazo gikomeye si icyo. Nagerageje kwibaza ikigutera gukora ibyo ukora, nsanga ari rya rondakoko twamaganaga muri Sinodi! Yewe, ko ubanza nawe ryaragucengeye, rikaguhuma amaso y’umubiri n’ay’umutima. Na we ubwaweuzisuzume neza, uzasanga ari ryo rikuyobora n’ubwo ushobora kwishuka ngo uri mutaraga. Urashaka urugero: abicanyi ni bantu ki kuri wowe? Igisubizo cyawe turakizi, twacyumvise kenshi, tugifata mu mutwe: ni abishe Abatutsi muri 1994. Ni byo koko, abishe Abatutsi ni abicanyi kandi bakwiye kubiryozwa. Ariko n’uwishe umuzungu, umutwa cyangwa umuhutu aba yishe umuntu. Si umwicanyi se? Ndakwibutsa ko wowe ubwawe, padiri Ubald na Murumuna wawe w’umupolisi ari we Superintendent Reveriyani Rugwizangoga mufite ibiganza bijejeta amaraso! Muzabanze musobanurire ubutabera uko mwishe Sindayiheba Yohani taliki ya 2 Nzeri 1995. Reka nkwibutse uko byagenze: muri Mata 1995 wowe n’uwo murumuna wawe mwagiye ku matongo y’iwanyu. Muvuyeyo mugeze i Rwabidege (ku Ishusho), wowe Ubald wavuye mu modoka ujya gutuka abaturage bari bibereye mu kabari, ubashinja ko bishe umukecuru wanyu. Ni bwo Sindayiheba Yohani akubwiye atuje ko ibyabaye mu 1994 ari ishyano ryagwiririye igihugu cyose. Wowe na murumuna wawe mwahise muva hasi ngo avuze ko umukecuru wanyu ameze nk’abandi bose. Sibwo umufashe mu ijosi ugatangira kumuniga ushaka kumwica! Iyo umubikira mwari kumwe witwa Jean Marie wo kwa Uberiti atamukwamururaho, ntuba waramutsinze aho? Wagize ikimwaro cy’ibyo umaze gukora, ugenda warubiye. Bwarakeye mu gitondo, mugaruka gufata Sindayiheba Yohani, murumuna wawe yirirwa amufungiranye mu nzu i Kamembe, mutegereje ijoro ngo mujye kumwicira i Kigali. Muri uwo mugoroba, abantu barabakomereye, by’umwihariko umugabo w’umukada bitaga Asmani (Imana imuhe iruhuko ridashira) si we wamubakuye mu nzara agasubira iwe mu gicuku? Hanyuma se mwaramuretse aratuza? Taliki ya 2 nzeri 1995, ahagana mu masa mbiri z’umugoroba, ntimwitwikiriye akabwibwi mukagaruka iwe kumukinguza, mugahita mumurasa mukamutsinda aho? Mwibagiwe akantu kamwe gusa: uwububa abonwa n’uhagaze! Hari abaturage babateye imboni.
Abashumba baragwira ra! Ubald we, uri umushumba wica intama, ni ukuri kw’Imana! Nta wakekaga ko wagera aho! Ariko buriya Sindayiheba wamuhoye iki koko? Hari n’uwo wumvise ko hari icyo amushinja? Ni uko rero, n’iyo ubutabera bw’abantu butabikuryoza, Imana uvuga ko wihaye yo ntizabura kubikubaza. Iyo ikaba ari na yo mpamvu ituma ngira nti: Mbere yo kujijisha ngo urabwiriza abicanyi kwemera ibyaha, nawe ubwawe mwigisha, banza utinyuke ujye mu Kiliziya y’i Mwezi, ari ku cyumweru, abakristu bateranye. Aho kubacunaguza nk’uko wabimenyereye, ubatuka ngo ni abicanyi bose uko bangana, uzemere ukubite ibipfukamiro hasi, ubabwize ukuri ku byerekeye abantu bose wicishije hariya uvuka, n’abo washinje ibinyoma. Nibwo ahari uzaba utangiye gusengera mu kuri. Naho ubundi, abantu bose bamaze kumenya ko uri “Bangamwabo”, abaturage b’iwanyu barakubona bagahunga nk’ababonye Rubebe! Wowe ho ukikirigita, ugaseka ngo bose bazi ko wirukana amashitani.
2. Padiri Ubald ushinja inzirakarengane ibinyoma ugatoza n’abandi kubikora
Uribuka se amajoro wararaga ugenda, uva i Mushaka ujya hariya uvuka, ukikijwe n’imbunda n’abasirikari bakurindiye umutekano, ujya gutoza abaturage uko bagomba gushinja ibinyoma bagenzi babo? Harya jenoside yabaye uri muri kariya gace noneho ukaba warajyaga kubabwira amakuru uzi neza? Wiyibagije ko wari uri i Nyamasheke? Hanyuma se uriya mugabo witwa Sinzabakwira Straton, wari warigize Bourgmestre wa Karengera, woheje ngo ajye yirirwa ashinja ibinyoma abo wanga, ukamushukisha kuzamufunguza no kuzarihira abana be amashuri, ubona ko abantu babibonamo ubutungane? We se ko mukorana kandi ari umwicanyi uzwi na bose, ni we muntu ukwiye kwizerwa wabonye i Cyangugu? Cyangwa hari icyo mupfana! Koko ibisa birasabirana! Twese tuzi uko wamurindagije ngo ajye yirirwa afungisha inzirakarengane afatanije na Nyakwigendera depute Kanakuze Yudita. Ni nde wibagiwe ko iyo imodoka y’inshuti yawe Kanakuze Yudita yahingukaga mu karere, abantu bakwirwaga imishwaro, bakarara mu gihuru bihishahisha? Ibintu byarahindutse koko. Hambere aha, iyo umuntu yazamukaga mu ntera, yaharaniraga kuzamura akarere k’iwabo, mbese nk’uriya muminisitiri wagejeje amashanyarazi i Mwezi. Yari umugabo koko.
Hari ikindi cyerekana ko wowe Padiri Ubald, ufite ikibazo gikomeye. Iyaba ari jye wangaga gusa nari kugira ngo nijye nyirabayazana. Harya ngo abagize inama nkuru ya Paruwasi ya Mwezi murapfa iki? Hari ikindi ubahora kitari uko banze guha rugari ubwibone bwawe (la vaine gloire que tu aimes tant!)?
Inama nkuru ya paroisse ya Mwezi yateguraga ibirori by’itangwa ry’ubupadiri bwa ba Fratri Silivani Ayobamvuga na Gilibereti Komezusenge muri 2009. Muri iyo nama koko hari umuntu w’incuti yawe watanze igitekerezo ko, ubwo wujuje imyaka 25 uri umusaserdoti, Paruwasi yagukorera yubile, igahimbazwa muri ubwo bukwe bw’itangwa ry’ubusaserdoti. Abandi bamaze kuvuga icyo batekereza, hafatwa icyemezo cy’uko iminsi mikuru itavangwa, ahubwo biyemeza kuzagushakira undi mwanya ukwiye, nawe bakagukorera ibirori bya yubile! Ngo inkuru ikugereho ko utakiyerekanye mu itangwa ry’ubusaserdoti: yo!yo!yo!yo! Sibwo wishyize ku karubanda, ukisararanga, ukarimbura ibiti n’amabuye, ugatangira gutukanira mu isoko, ku manywa y’ihangu, ukemeza ko inama nkuru ya paruwasi ya Mwezi igizwe n’interahamwe gusa! Sibwo uhuruje ibyo bikomerezwa byawe, maze abantu bagakubitwa, abandi bagafungwa, abashoboye bagatorongera, padiri mukuru agahabuka, agata paruwasi!
Hari aho utageze uvuga ngo abapadiri bose babaye i Mwezi nta kindi bakoze uretse kwigisha ingengabitekerezo ngo ari na byo byateye abaturage b’ i Mwezi kwicana mu w’1994? Wowe se ko wigishije iyo “vanjiri yawe” i Nyamasheke, wahavuye ute? Bo ntabwo bicanye? Aho i Nyamasheke uvuga nanjye nahabaye nyuma yawe. Ishusho wahasize si iy’umupadiri ushyize Iyobokamana imbere, ahubwo ngo wari umupadiri wifitiye inyungu za politiki arengera, yewe n’ishyaka rya politiki warimo ntibararyibagirwa.Uribuka ko utashoboraga kuramutsa umuntu n’umwe mudahuje ishyaka? Harya Inspectrice w’amashuri witwa Nyirarukundo hari ikindi mwapfuye uretse kuba yaranze kuva mu ishyaka rye ngo aze mu ryawe?
Nuko rero ngo warashavuye cyane ko naba naragiye Arusha gutanga ubuhamya bushinjura imfungwa? Koko nagiyeyo nk’uko benshi bajyayo n’ubu. Ikindi rero, nubishaka uzajyeyo ubaze neza, jye navugiye ku mugaragaro, ntagombye kwihisha mu kabati nkawe n’incuti zawe kandi navuze ibyo niboneye n’amaso yanjye. Ubwo rero ngo inka zacitse amabere kuko ntabanje kuza kukureba ngo umpfunyikire ubuhamya njya gutanga Arusha! Iyo ni ya mikorere ya za gacaca ushimagiza? Ujye uyishoramo abandi, njye undeke. Mu bo woshya kubeshyera abandi sindimo. Njye niga amategeko, sindi nkawe utekereza ko abantu bagomba gucibwa imitwe nyuma y’imanza zishingiye ku mpuha gusa. Inkiko nyazo zigira uko zikora. Wowe rero ngo ureba ibyihishe mu mitima, ukaba uzi ukuri kose (ukwabayeho n’ukutarabayeho), uzajye imbere y’urukiko rw’Arusha umvuguruze. Kandi ibyavugiwe imbere y’umucamanza ntushobora kubivugururiza mu kabari. Fata indege ujye Arusha maze uvugishe ukuri, dore ko wibwira ko nta wundi wavuga ukuri uretse wowe wenyine. Imanza zose z’abantu zizabe ari wowe zeguriwe, mugani wa ya ndirimbo? Nyamara icyakubabaje si impamvu zo gushaka ukuri, ni inyungu za politike uba ushyize imbere.
3. Padiri Ubald uvanga amasaka n’amasakaramentu
Padiri Ubald, intama waragijwe ziri muri paruwasi ya Mushaka (dore ko ari na yo mvukamo) ntizikimenya ijwi ryawe. Uravuga bakikanga. Ngo iyo utangiye inyigisho ku cyumweru, hari abakwihisha munsi y’intebe! Ntibakimenya gutandukanya ijwi ryawe n’iry’Umuyobozi w’akarere cyangwa irya Afande. Nk’iyo ufungira abantu amasakaramentu ngo ni uko inkiko gacaca zabemeje icyaha, iryo kenurabushyo (pastorale) riba ari bwoko ki? Mu mategeko ya Kiliziya (Droit Canon), hari aho waba warabonye ko uwo Inkiko gacaca zishinje icyaha, Kiliziya imuhanisha gufungirwa amasakaramentu? Ko usa n’aho Bibiliya yawe itakiri iyo tuzi? Icyakora Abanyamushaka bo barumiwe pe! Ese ubwo uzi ko hari benshi waciye mu kiliziya kubera ko ngo utacyigisha ijambo ry’Imana, ahubwo ukaba wararisimbuje ibitekerezo bya FPR-pawa? Uzatinyuke ubwire Musenyeri wawe ko wasezeye ku bupadiri, ukaba usigaye warihitiyemo akazi ko kuba umupolisi n’umukangurambaga wa FPR-pawa, nibwo uzaba utagisengera mu kinyoma!
4. Padiri Ubald wigisha tewologiya y’amacakubiri
Umwihariko twese twari twarakurekeye ni uwo kuzenguruka igihugu usengera abarwayi ngo bagakira amashitani. N’ubwo Kiliziya itayobewe ko ubwo bubasha Yezu yabuyihaye, ariko ntijya yibagirwa ko hari n’ibigirwa-ngabire shitani yifashisha ngo igirire nabi roho za benshi. Mu buryo bwawe bwo gusengera abandi, hari byinshi bitera kwibaza. Dore nk’iyo wowe ubwawe wakoresheje ibiterane byo gusabira abarwayi, ntutinya guhagarara ku maguru yombi ngo wemeze ko hari umuntu ukize ibitega abanzi be bari baramutumye!!! Ubwo urumva icuraburindi uba uroshye mu mitwe y’abo banyantegenke bakwizeye? Uba ubemeje ko ibitega bibaho kandi ko hari abantu babituma abandi. Uwishuka ngo uramukijije iyo ageze mu rugo atyaza umuhoro agahita asanga wa muturanyi we bafitanye akantu ati “Imana yampishuriye ko ari wowe undoga ibitega”! Ubwo urugamba rukaba ruraremye. Ntaho uzi byabaye? Nyirabayazana w’ayo makimbirane hari undi utari wowe n’inyigisho zawe z’ubuyobe zikora ishyano?
Diyosezi zose zo mu Rwanda zari zikwiye kukwamagana, ukareka gukomeza kubeshya abantu no kubateranya. Kandi nabyo iyo umuntu abisesenguye neza, asanga atari impamvu z’Iyobokamana zigutera kwihambira kuri iriya baringa yo gukiza amashitani! Harimo inyungu za politiki zizwi nawe, abazi gushishoza bazabisuzume.
5. Padiri Ubald urikuza ukaniyemera
Ushimishwa no kuvuga hose ko uri intungane. Wivugira ubwawe ko usengera mu kuri, ko ukiri isugi, n’ibindi bigwi udahwema kwivuga. Bityo, nk’umufarizayi mwiza, ugahita wemeza ko udasa n’abandi, b’abasambanyi, b’ibisambo, b’abicanyi, bigisha ingengabitekerezo….
Nyamara Yezu ati “mujye mushishoza, abahanuzi beza muzababwirwa n’imbuto bera” (Mt 7,15-20). Paulo mutagatifu na we ataho ati “imbuto za Sekibi (ibikorwa by’umubiri) zirigaragaza:….kwangana, gukurura intonganya, ishyari, uburakari, kwikuza, amakimbirane, amacakubiri…” (Galati 5, 19-20).
None se Padiri Ubaldi, ko tubona wirirwa ushiha abandi bapadiri, ubashinja ibinyoma, ubiba amacakubiri mu bakristu ushinzwe n’abo utatumweho…aho izo mbuto wera ntizerekana neza ko umwanya wawe uri mu bahanuzi b’ibinyoma? Ntakubeshye, hari benshi batakirirwa babishidikanyaho.
Ifaranga umaze kurirunda, imodoka zawe ebyiri z’akataraboneka zirozwa zikabyagira mu gikari cya paruwasi Mushaka, mu gihe bagenzi bawe bajya mu butumwa n’amaguru, ntacyo bikubwiye. Uravuga rikijyana muri Diyosezi, urizimiza ukicyura, nta we ukubaza ibyo ukora. Abategetsi bakomeye n’abasirikari bakuru nibo musangira, warabifatiye, ingoma ikuri mu bitugu! Ahasigaye ugakandagira abatindi ntacyo wishisha kuko ntawe ukopfora ngo utamuhamagarira abamuraza mu munyururu. Ikiri impamo ni uko ukandagira isi igatigita, nawe si ukubigendera ukamena amabuye. Ahari wibagiwe ko ikuzo ry’iyi si ari iry’akanya gato. Reka nkwibutse agakuru uzi neza: mu bihe byashize, iyo bimikaga Papa mushya, bamwambikaga ya ngofero ya zahabu bita “tiare”, abakaridinari bakamuheka kubitugu, bakamutambagirana imbere y’imbaga y’abakristu berekana ko afite ububasha n’ikuzo by’ikirenga; hanyuma ariko bagakora n’ undi muhango uteye ukwawo : barundaga ubwoya bw’intama imbere ye bakabuha inkongi (maze uko umuriro usabira ugahita uzima) bakongeraho aka kajambo gateye amatsiko ngo “sic transit gloria mundi” ( Ng’uku uko ikuzo ry’iyi si riyoyoka bwangu”). Bumva, wumvise?
Umwanzuro
Padiri Ubald we, ng’uko uko tukuzi, ujye wifora imbere y’abana bato n’Abazungu. Guhera ubu, ujye uvuga ibyo wahagazeho ureke impuha. Nshyira hasi, ntacyo nagutwaye. Unkure mu mubare w’abo wagize akabaho ukanandagizaho ibirenge byawe .Yaba njye cyangwa bariya bapadiri bandi washyirishije kuri “hitlist”, uzagira icyo aba, haba ejo cyangwa ejobundi, impanga ye uzayibazwe! Tanga amahoro muri Cyangugu, induru yawe n’ukwiyemera kwawe abantu barabihaze. Bakuvanye i Mushaka, abakristu bahumeka: imyaka irenga icumi yose ubamena amatwi, ubaca n’amafaranga ya buri munsi uboshye ikoro, ntibamenye n’irengero ryayo? Jye sinumva impamvu bagombye kukwihanganira igihe kingana gityo! Ntugire ngo ni ikindi bagucaga, mu bushishozi bwabo baribwiraga bati “uhagarikiwe n’ingwe aravoma”. Gusa ariko, umunsi ingwe yaba itagihari, Kamenyero ashobora kuvoma ibirohwa!
Padiri Thomas Nahimana
Bikorewe i Paris, taliki ya 10 Nyakanga 2010
Tél: 00 33 64 74 34 465
shishoza (samedi, 22 janvier 2011 01:48)
biragaragara ko Ubaldi ari umwicanyi koko .ni gutekugeza ubu yaba yarabonye ariya mabaruwa akaba ntacyo ayavugaho niba koko bamubeshyera.nonese tuvuge ko uwayanditse abeshya?simbihamya.Ahubwo abayobozi ba eglise bagejejwe ho ikibazo nibagikurikirane nta bwoba maze bakibonere umuti ukwiriye bace akarengane
kandi bamenye uwo muryango wahohotewe.
kayitesi (jeudi, 20 janvier 2011 08:19)
kwishimira ko ava imushaka kuri njye ntibihagije.kuko eglise catholique yaba itarenganura.Nonese yabajijwe n,ubwo wicanyi nk,uko abani babubazwaukuri kukagaragara?
Rubangiza (mardi, 11 janvier 2011 05:36)
Ng « Akiri padiri, yanditse ibitabo 3 avugamo kiliziya nabi ». None se amakuru ye? Azabe se yarabaye senateri cg depité? Ubu akora iki?
Rumiya (samedi, 08 janvier 2011 21:47)
None se Ubald yakwirukana amashitani gute? ishitani yakwiyirukana?ahubwo bara ‘collaborant!’ buriya ashobora kuyabwira akamwunvira, kubera ko ari mwene wayo! Kiliziya gatolika nayo yaragendesheje kweri!
Nangimbwa Jonathan (jeudi, 06 janvier 2011 17:35)
Sinari nzi ko Padiri Ndorimana yaretse iby’ubupadiri !!! yari akwiye kubireka rwose! Umuntu w’umwicanyi yakwigisha abandi iki ? Na Ubaldi twizeraga cyane ubwo ari aho ageze namese kamwe , dore ko buriya nta mashitani azongera kwirukana ngo agendeeeeeeeeeeee!!!!!!!!!!!!! Uriya mukenya agiye gusoza ubuzima bwe nk’umuhanuzi w’ibinyoma.
Karemera (lundi, 03 janvier 2011 20:51)
Ubald akwiriye kwegura, yataye umurongo wa kiliziya rwose. Namese kamwe, ajye muntore, dore yanashobora gukaraza ingoma no kwambara imishanana!


c: text/html

text:
Kamonyi: Batangije irushanwa rigamije kwesa imihigo
Abayobozi b’imidugudu, amasibo n’utugari bo mu Murenge wa Nyarubaka mu Karere ka Kamonyi batangije amarushanwa yo kwesa imihigo hagamijwe gukemura ibibazo bibangamiye imibereho myiza y’abaturage.
Ayo marushanwa agiye kuba nyuma y’umwiherero abayobozi b’inzego z’ibanze bagiranye muri uwo murenge bakagaragaza ko hari imihigo ikiri inyuma irimo kurwanya ubukene, isuku n’iterambere.
Nambajimana Sylvestre wo mu Mudugudu wa Kirwa wahize abandi mu bakuru b’imidugudu akaba ari indashyikirwa mu kwesa imihigo, avuga ko bagiye kurushaho gufata umwanya wo kwegera abaturage kugira ngo abakiri inyuma babashe kuzamuka.
Agira ati “Kugira ngo abaturage barusheho gutera imbere nko ku bahabwa inkunga y’ingaboka ni ngombwa ko abayobozi b’imidugudu n’amasibo batihugiraho muri gahunda yo gukorera ubushake, ahubwo bagaha umwanya umuturage”.
Umuyobozi w’Inama Njyanama y’Umurenge wa Nyarubaka, Kamegeri Alexandre, uhagarariye abaturage, avuga ko kwiherera bakaganira ku bibazo bicyugarije iterambere ry’abaturage bigiye gutuma ahari imbaraga nke bunganirana bakarushaho gukorera hamwe uhereye ku Mudugudu n’Akagari kugeza ku Murenge.
Agira ati “Kugira ngo tugere ku ntego zo kwesa imihingo ni ngombwa gushyira imbere icyo umuturage ashaka, hari aho abayobozi b’imidugudu batagize imbaraga nyinshi mu gufasha abaturage by’umwihariko abari mu cyiciro cya mbere n’icya kabiri, ubu tugiye kwivugurura kandi dusuzume neza ahari ikibazo gikemuke”.
Umunyamabanga Nshingwabikorwa w’Umurenge wa Nyarubaka, Mudahemuka Jean Damascene, avuga ko muri aya marushanwa yo kwesa imihingo mu masibo, imidugudu n’utugari byashyizwe mu ntego igira iti ‘Ntunganye Ndashoboye’, aho buri wese azajya agaragaza icyo ashoboye kandi imbaraga z’umuturage zikaba ari zo zimuhindurira ubuzima ubuyobozi bukamwunganira.
Mudahemuka avuga ko n’ubwo icyorezo cya Covid-19 gikomeje gukoma mu nkokora gahunda zo kwesa imihigo, ibikorwa bidakwiye guhagaraga kuko ahubwo ari bwo hakwiye gushyirwamo imbaraga.
Mudahemuka avuga ko muri rusange hari imihigo yeshejwe kugeza ku 100%, irimo nko kwizigamira muri Ejo Heza no kwishyura ubwisungane mu kwivuza, ariko hari n’indi ikiri hasi mu gukemura ibibazo bibangamiye imibereho myiza y’abaturage.
Agira ati “Nk’urugero usanga hari abaturage batariyumvisha ko kubaka ikiraro cy’inka ari bwo iyo nka izamuha umusaruro uhagije, akumva inka ye yaba hanze ntibigire icyo bitwara, ibyo bigiye gutuma turushaho kwegera abaturage kuko nibwo umuturage azasobanukirwa n’uruhare rwe mu kwiteza imbere”.
Amarushanwa yo kwihutisha kwesa imihigo muri uwo Murenge wa Nyarubaka azajya asuzumwa aho ageze. Hafashwe n’umwanzuro w’uko abakuru b’imidugudu, n’abatwara amasibo bazajya bafata umwanya wo kugaragaza ibyo bagezeho buri kwezi kandi abahize abandi bagahabwa ingororano.

robotstxt: allowed

filter: keep


text:
INGINGO ZIVUGA KU "GUSAMA, GUKURAMO INDA"
Ingingo: 4
Buri mwana afite uburenganzira bwo kubaho kuva agisamwa. Gukuramo inda ku bushake birabujijwe keretse gusa ku mpamvu no mu buryo biteganywa n'amategeko.
Ingingo: 30
Uwikuyemo inda ku bushake ahanishwa igihano cyo gufungwa kuva ku myaka itanu kugezaku myaka cumi n'itanu.
Uwagerageje gukuramo inda ahanishwa igihano cyo gufungwa kuva ku mezi atandatu kugeza ku myaka itatu.
Hitawe ku nyungu z'umwana, icyo gihano kivugwa mu gika cya kabiri cy'iyi ngingo gisubikwa mu gihe kingana n'amezi cyangwa imyaka yakatiwe n'urukiko.
Ingingo: 31
Uzakuramo umugore inda ariko nyir'ubwite atabyemeye, azahanishwa igifungo kuva ku myaka makumyabiri kugeza kuri burundu.
Mu gihe babyemeranyijweho, uzamukuramo inda azahanishwa igifungo kuva ku myaka itanu kugeza ku myaka cumi n'itanu.
Iyo nyiri ukuyimukuramo atabigambiriye, ahanishwa igifungo kuva ku mezi atatu kugeza ku myaka itatu.
Source
Video Abakobwa Beza
Gukuramo Inda: Icyo Amategeko y'u Rwanda Abivugaho
Labels: abagore, imyororokere


text:
Nk’uko umuhanga mu byo gukunda Françoise Simpère abivuga, ngo birashoboka cyane gukunda abantu benshi mu gihe kimwe, ariko buri wese muri bo umufitiye urukundo rwe yihariye adahuriyeho n’undi bitewe n’uko akwitwaraho cyangwa se n’umubano mufitanye. Ibi rero ngo bikaba bivuga ko n’ubwo bivugwa ko umuntu agomba kugira urukundo rumwe ku bantu benshi, ngo ibi ntibishoboka kuko utakunda urukundo rumwe abantu benshi.
Uyu mugore rero avuga ko gukunda abantu benshi bituruka ku byo uba ubakeneyeho, aho agira ati ushobora gukunda umuntu bitewe n’ibyo buri wese aguha, bitewe n’aho muhurira cyangwa se hari ikindi kintu runaka kibahuje nk’akazi, kwimuka n’ibindi.
Aha rero ngo ni byiza kwirinda kubyinjiramo cyane ndetse kubibwira inshuti zawe kuko ngo atari ko zose zikugira inama nziza, wowe ubwawe ngo ugomba gukurikiza amarangamutima yawe ukareba icy’ingenzi.
Video Abakobwa Beza
Mbese Ushobora Gukunda Abagabo Babiri Icyarimwe
Nk’uko umuhanga mu byo gukunda Françoise Simpère abivuga, ngo birashoboka cyane gukunda abantu benshi mu gihe kimwe, ariko buri wese muri bo umufitiye urukundo rwe yihariye adahuriyeho n’undi bitewe n’uko akwitwaraho cyangwa se n’umubano mufitanye. Ibi rero ngo bikaba bivuga ko n’ubwo bivugwa ko umuntu agomba kugira urukundo rumwe ku bantu benshi, ngo ibi ntibishoboka kuko utakunda urukundo rumwe abantu benshi.
Labels: abagore


text:
Mu gihe cy’ubushyuhe abagore batwite birabagora cyane. Mu gihe utwite rero hano hari ibintu bimwe byagufasha kumererwa neza muri icyo gihe cy’ubushyuhe ni ukuvuga mu gihe cy’impeshyi.
Ubundi mu bihe bisanzwe nk’uko tubikesha Destinationsante.com, abagore batwite bategetswe kunywa byibuze litiro imwe n’igice (1,5L) y’amazi buri munsi ariko mu gihe cy’impeshyi kubera ubushyuhe bwinshi uzasabwa kongera amazi ukanywa menshi bitewe n’uko ikirere kimeze.
Nubwo bimeze bityo ariko ngo ugomba kwirinda kunywa amazi akonje cyane kugira ngo utabangamira imikorere y’igogora, ntiwibagirwe kandi ko ugomba kurya imbuto n’imboga nk’uko urwo rubuga rukomeza rubitangaza.
Mu gihe haramutse ubushyuhe bwinshi cyane, wowe mugore utwite usabwe kujya ahantu hari igicucu kandi hahehereye Kandi ugafata akanya ko kuruhuka ku manywa buri munsi. Igihe ugiye hanze ambara imyenda ikwambitse hose kandi irekuye, ntiwibagirwe no kwambara ingofero mu mutwe igukingira izuba cyangwa ikindi cyose wakwitwikiriza.
Niba ufite ikibazo cyo kubyimba amaguru irinde guhagarara umwanya munini kandi uruhuke amaguru yawe aseguye. Nijoro ushobora gushyira umusego munsi ya Matera kugira ngo higire hejuru. Gushyira amaguru n’ibirenge mu mazi akonje nabyo byagufasha.
Icyanyuma muri izi nama zagirwaga umugore utwite mu gihe cy’ubushyuhe yakwigira ku bagore batuye mu bihugu bishyuha nka Espagne, na Portugal bakakungura inama. Ikindi kandi ugomba kugira umwuka uhagije mu cyumba cyawe.
Video Abakobwa Beza
Uko Umugore Utwite Yakwitwara mu Gihe cy'Ubushyuhe
Mu gihe cy’ubushyuhe abagore batwite birabagora cyane. Mu gihe utwite rero hano hari ibintu bimwe byagufasha kumererwa neza muri icyo gihe cy’ubushyuhe ni ukuvuga mu gihe cy’impeshyi.
Labels: abagore, imyororokere, ubuzima, umugore utwite


text:
Ndi umukunzi w’Umuhanuzi-Leprophete, kandi sinzinduwe no gusubiza Tom Ndahiro na Rushyashya.net, kubera inyandiko basohoye yitwa: HYPERLINK « http://www.leprophete.fr/news.php?id=211 » Kuki padiri Thomas Nahimana na Leprophete.fr byikoma Musenyeri Smaragde Mbonyintege ?
Naringiye kuvuga ngo gusubiza umuntu ufite ikibazo mu mutwe ntaho mwaba mutaniye! Ariko kumusubiza sicyo cy’ingenzi,icy’ingenzi ni ugutanga informations ku tuntu tumwe na tumwe. Ndavuga ku tugingo 5 gusa.
1. Ubusaserdoti bwa Padiri Thomas Nahimana
Kera tucyiga mu i Seminari najyaga numva abapadiri bigamba ngo « On devient Prêtre à jamais ». Ubusaseridoti (ubupadiri cyangwa ubwepiskopi) ni isakaramentu ntabwo ari umwanya w’ubuyobozi umuntu agororerwa n’ishyaka rya politique runaka. Murarye umwungu musibe ibamba rero! Padiri Thomas Nahimana ni umupadiri kabone n’iyo yaba adakora muri paruwasi. Kandi aramutse ashatse kureka burundu imirimo yihariye ijyanye n’umuhamagaro we wa gisaserdoti kugira ngo yitangire byuzuye gahunda yo kubohoza igihugu cyacu ku ngoma y’igitugu y’Agatsiko, ntawatubuza gukomeza kumufata nk’umupadiri kuko mu by’ukuri ari we. Yarabyigiye, arabitsindira, arabitorerwa, abuhabwa twese tubireba. Uko byagenda kose, mu mutima we azahora ari umushumba ushishikajwe n’intama nk’uko yagiye abigaragaza aho yakoze ubutumwa hose : ngicyo icyo Abanyarwanda benshi bazamukundira, nibashobora kucyumva neza no kugisobanukirwa. Tom Ndahiro asubize amerwe mu isaho niba yibwiraga ko « padiri » ari nk’umuyobozi w’umurenge Rupiyefu icunda uko yishakiye.
2. Inshingano z’Umupadiri.
Ubundi Padiri ashingwa imirimo itatu yihariye ariyo :
1) Kwigisha ijambo ry’Imana(ubuhanuzi),
2) Kuyobora imbaga y’Imana (leadership)
3)Gutagatifuza imbaga y’Imana hakoreshejwe amasakaramentu.
Kuko roho nzima itura mu mubiri muzima, Padiri nk’umuntu ushinzwe kwigisha, kuyobora no gutagatifuza imbaga y’IMANA, agomba no kubabazwa n’ibibazo byugarije iyo mbaga y’Imana yashinzwe. Padiri aramutse atitaye ku kababaro kabangamiye rubanda ashinzwe kwitaho, ubupadiri bwe bwaba ari ikibazo mu bindi ! Mbese yaba ari nka wa mushumba w’umucancuro uvugwa muri Bibiliya, wa wundi utererana intama ze ikirura kikazigirira nabi!
Tom Ndahiro nk’umwanditsi wa Rushyashya.net rero aragira ati: « Uwo mupadiri , aho kugira ngo yigishe Ivanjili,yigishe ubumwe n’ubwiyunge kimwe na bagenzi be ,ubu we yahisemo gukora politiki ku mugaragaro,ashinga ishyaka rya politiki ,yiyemeza kwamamaza inyigisho z’ivangura, amacakubiri, urwango, ubugome, guharabikana, gusebanya no gucura ibinyoma. »
Nk’uko twabonye ko roho nzima itura mu mubiri muzima, kugira ngo Ivanjiri icengere neza yigishywa abantu bafite ubwigenge batari ku ngoyi, bafite amahoro ya roho n’ay’umubiri…..
Urugero:
-Nta cyo byaba bimaze kwihandagaza ngo urigisha Ivanjiri abantu inzara iri kunogonora, utabanje kubagaburira, cyangwa kubagira inama y’ukuntu babona ibiryo. Never.
-Kwigisha Ivanjiri abantu barambaraye hasi Malariya yabagize imirambo , ni ukubanza kubavuza cyangwa kubagira inama z’uko bakwivuza bakabona imiti.
Nicyo gituma uzasanga Kiliziya gatorika ifite amavuriro hirya no hino, CARITAS yita ku bakene….Ibi byose byerekana ko Padiri Thomas Nahimana ari aho agomba kuba : muri iki gihe, kwigisha umunyarwanda Ivanjiri utabanje kumukiza ingoma y’igitugu imaze kunogonora benshi , ni ugukina umukino w’umwanzi w’abantu b’Imana ! Nk’uko Mutagatifu Irenewo yabyigishaga , « La gloire de Dieu, c’est l’homme vivant ». Umuntu uriho atariho si we Imana ikeneye ! Icyo Imana ishaka ku mushumba w’ukuri si ugupfukama no guhakirizwa ku ngoma y’igitugu irenganya abakene ahubwo ni ukubajya imbere ukabereka uko bakwisuganya bagasubirana ubwigenge bw’abana b’Imana . Icyo nicyo padiri Nahimana akora, rubanda irabibona kandi umunsi umwe izabimushimira !
Sinzi niba Tom Ndahiro abizi cyangwa niba ari ukwiraza inyanza : Gukora politiki ku mupadiri wabyiyemeje nta kibazo kirimo rwose, kuko politiki ari uburyo bwiza bwo kurengera inyungu rusange no kugaragaza urukundo ruhebuje ukunda mugenzi wawe, mu gihe ubabazwa n’akarengane kamugirirwa. Ibi ni nabyo Papa wacu FRANCIS aherutse gushimangira ubwo yaganiraga n’abanyeshuri bo muri za kaminuza z’Abajesuites, ubwo yakanguriraga abakristu b’umutima mwiza kwinjira muri politiki batazuyaza. Koko rero iyo Politiki ihariwe abajura n’abicanyi gusa nk’uko bimeze mu Rwanda, igihugu gicura imiborogo ingaruka mbi zikatugeraho twese !
Ibi rero Tom Ndahiro avuga bigaragaza ko kuri we, politiki ari ikintu kibi abapadiri nk’abantu bihayimana batagomba gukora! Mu myumvire ya Tom, Politiki=kubeshya, kurimanganya, ubucakura,kwigira inyaryenge, ibipindi, kugambanirana, n’ibindi….
Dore aha niho ikibazo giherereye! Kuba Tom ari umujyanama wa Perezida Kagame ni ukuvuga ko babyumva kimwe ! Politiki bazi ni : “ukwamamaza inyigisho z’ivangura, amacakubiri, urwango, ubugome, guharabikana, gusebanya no gucura ibinyoma. »
Ngira ngo murabyumva neza bavandimwe, ko u Rwanda rwakubititse bidasubirwaho niba ruyoborwa n’abantu bafite imyumvire iciriritse bene aka kageni! Ibi ni ibibazo mu bindi!
3. Tom Ndahiro arongera akaba umushinjabinyoma
Aragira ati:
» Padri NAHIMANA Thomas yakoze amahano akomeye harimo guhangana , gutuka no kwandagaza Abasenyeri. Ibyo akaba ari ibyaha bikomeye muri Kliziya Gatolika. Gusa rero, uko gutukana kwe n’uko guharabikana abikorana amayeri menshi agamije kwerekana ko Abayobozi be ari abanyamakosa ,nta jambo bagomba kumugiraho. »
Niko se Tom wogacwa we, ninde wakugize umuvugizi wa Diocese ya Cyangugu? Ibi byaha se ushinja Padiri Thomas Nahimana Mgr Bimenyimana atazi, ataratangaza, ubikura he? Uraniyemerera ko wagerageje kubibaza Musenyeri Bimenyimana akagutuka ! None se urashaka iki ? FPR yaba iri hafi kuguha ubuyobozi bwa Diocese ya Cyangugu, wenda ukaba warabimenye mu ihererekanya bubasha? Ibi byaha uhimba ukabigereka kuri padiri wacu biteganywa n’ayahe mategeko y’u Rwanda cyangwa aya Kiliziya? Ariko mu Rwanda ho ni mukarwa kigenga da, byose birashoboka ni ikoranabuhanga ryo gutekinika Inkotanyi zifitemo uburambe !
4. Tom Ndahiro arongera akagira ati:
« Uretse Musenyeri we Yohani Damaseni BIMENYIMANA, undi muntu ubifitiye ububasha n’ubushobozi ushobora gukurikirana imibereho n’imyifatire ya Padri Thomas NAHIMANA, akagira uruhare kumufarira ibihano ni Musenyeri Simaragde MBONYINTEGE nka Prezida w’Inama y’Abepiskopi Gatolika mu Rwanda, akaba na Prezida wa komisiyo ishinzwe Abapadiri muri iyo Nama.”
Ntawihuta nk’uwayobye. Ububasha ushaka gutsindagira Musenyeri Smaragde ntabwo afite, kurayo amaso ! Ariko ubundi ni nde wakugiriye inama yo kwiha amenyo y’abasetsi bigeze ahangaha ? Ese ubundi ibihano wifuza ko baha padiri Thomas Nahimana ni ibihe ? Ni ukumufunga? Ni ukumuca agatwe?….. Padiri Thomas Nahimana ni umunyarwanda wigenga, ibyo akora arabizi kukurusha; kuva mu ntangiriro yakomeje kuvuga ko azi neza amategeko amugenga, kugeza ubu nta kimenyetso kiratwemeza ko atayazi koko ! Ndibwira ko na Musenyeri Bimenyimana ndetse na Mbonyintege bayazi kukurusha. Kura ibyo aho rero.
Gusa hari aho wowe Tom Ndahiro wandangije cyane, kuko watubwiye ukuri kose! Wagize uti: »Musenyeri Smaragde MBONYINTEGE azi cyane Padri Thomas, amabwa ye n’amafuti ye nk’umuntu wamwigishije akamubera n’Umuyobozi mu Iseminari Nkuru ya Nyakibanda. Musenyeri Simaragde aramutse avuze Padri Thomas NAHIMANA, ibyo yamuvugaho ntawabijyaho impaka,nta n’uwabishidikanyaho kuko burya abayobozi babika amabanga menshi. »
Biragaragara ko wumva Seminari nka FPR ! Ukwibeshya kwawe ni aho gushora imizi wo kanyagwa we! Iyo muri FPR muzi umuntu w’umunyamafuti menshi, dore ko aribo buzuye mu butegetsi (abicanyi, ibisambo…) muramureka agashingwa imirimo ikomeye mu gihugu mugamije kuzabiheraho mukamwangiza, igihe muzaba mutakimukeneye ! Ba mutimamuke wo mu rutiba barabe bumva bityo batangire bakuremo akabo karenge inzira zikigendwa!
Kereka niba wazinduwe no kutwereka ko Mgr Smaragde yari umurezi mubi cyane utagize icyo ashoboye, naho ubundi mu iseminari ntibarebera umufaratiri ufite amabwa n’amafuti menshi ngo bamureke ahabwe ubupadiri ! Baramusezerera akitahira atushije ikivi !
Niba Smaragde Mbonyintege yararetse Fratri Thomas Nahimana agahabwa ubupadiri, ntiyabitewe n’impuhwe yari amufitiye , bityo ngo amuhishire mu « mafuti n’amabwa menshi » ! Aha rwose uragaciye ! Padiri Thomas yabaye padiri kuko abarezi be (si Smaragde wenyine !!!) bamushimaga ubwenge, ubutungane n’uburere(Règle des 3 S). Izo nizo nkingi 3 baheraho barera umupadiri wa Kiliziya gatolika ! Aho guheranwa n’amatiku adafite shinge, abo mu Gatsiko mukwiye kwishakamo impamvu zitera Padiri Thomas guhaguruka akabamagana ashize amanga mwebwe b’ « abanyamafuti n’amabwa menshi », muhohotera imfubyi n’umupfakazi, mukarenganya umukene mumwambura utwe !
Witera Musenyeri Smaragde urubwa ngo ntazi kurera, ikibazo si aho kiri : nimujugunye ikiboko, murandure ingoma y’akarengane, padiri Thomas Nahimana nta kibazo azabatera.
5. Tom nanone ati:
« Ikibazo cya Padiri Thomas Nahimana na Leprophete.fr ye cyarenze imipaka , ubu ntikikireba Musenyeri wa Diyosezi ya Cyangugu gusa kuko ibyo akora bigamije gusenya u Rwanda rwose n’abanyarwanda. »
Ntagushidikanya aha Tom yaduciriye amarenga, ko leta y’Abidishyi yatangiye guha agaciro gakomeye gahunda padiri Thomas Nahimana yihaye yo gufatanya n’Abanyarwanda babyiyemeje bakayisezerera mu gihe kitarenze amezi makumayabiri n’ane ! (Hasigaye 19 gusa !) Birerekana ko gahunda zose zitangazwa n’Ishyaka Ishema rya padiri Thomas Nahimana na bagenzi be( Nko gushinga Radiyo yumvikanira mu rwanda ), Leta ya Kagame itakizibonamo imikino. Yarangije kumenya ko hari Abanyarwanda batari bake batangiye kuzemera, kuzishyigikira no kuzibonamo . Ishyari riri gusya abagize Agatsiko. Ndahamya ko Herodi agiye kuva hasi ngo ahige bukware Padiri Thomas Nahimana! Ariko baribeshya, Padiri Thomas ni IMPANO IDASANZWE twahawe n’ijuru muri iki gihe gikomereye Abanyarwanda. Nka ka gati kateretwe n’Imana, ntacyo muzamutwara. Iryo terabwoba rya Tom Ndahiro narijyane kuri bene wabo !
Umwanzuro
Abanyarwanda tumaze guhumuka, tuzi gutandukanya neza icyatsi n’ururo. Twasabaga Tom Ndahiro kuzatubwira ijambo ku ijambo aho Padiri Thomas Nahimana abeshya, iyo yamagana akarengane kagirirwa rubanda muri rusange, n’Abahutu ku buryo bw’umwihariko. Ikinyoma kiri he iyo yamagana ivangura rikorerwa Abanyeshuri b’Abahutu bimwe buruse, imfashyanyo n’inguzanyo? Abeshya he iyo agaragaza ko irondakoko rivuza ubuhuha mu kazi, mu gisilikari, mu nzego zose z’ubuyobozi bw’igihugu …? Aba abeshye he iyo yerekanye ko inzego zose zifata ibyemezo mu gihugu ziri mu maboko y’agaco k’abantu bake, b’abasilikari baturutse Uganda….Ngaho twereke ikinyoma cya Padiri tukibone ! Akarengane yamagana natwe tubona karenze urugero muri iki gihugu ! Ibi byo kudutwara mu kigare batuyobora buhumyi(humiriza nkuyobore), twabishingutsemo kera cyane, abitwa abayobozi bacu nibo batabibona ngo kubera ko Abamene bazi ubwenge bwinshi cyane, naho twebwe abaturage ngo tukaba turi ba Mugo twese uko tungana ! Nyamara uburikera FPR izasigara ku ruhu nk’ikirondwe , inka yarariwe kera !
Tom Ndahiro n’abameze nkawe, turabafata nk’ijwi ry’Agatsiko kamaze kubona ko hari umuntu wavumbuye amanyanga yose gakorera abanyarwanda. Nta bapfira gushira. N’iyo padiri Thomas Nahimana yagira icyo aba none cyangwa ejo (Imana imwongerere imigisha n’ukurindwa), hazavumbuka abandi ba padiri Thomas barenga 100 kandi bo ntimuzabakira niba mutaretse « amafuti n’ayo mabwa » mwirirwamo ngo murayobora igihugu ari ukukiyobya gusa.
Banyarwanda, banyarwandakazi, nimukanguke, igihe cyo kwibohoza ni iki….
Ruberanziza Paul
Kigali-Rwanda.
Inizio modulo


text:
Umunyeshuri yiyemeje kwiturira mu giti nk’inyoni, mu rwego rwo kwanga akarengane!
Mu Ishuri Rikuru ry’Icungamutungo n’Amabanki rya Kigali (SFB), haravugwa umunyeshuri witwa Serugendo Justin wari wahisemo kujya kwibera mu giti kubera kutishimira kwirukanwa n’ubuyobozi bw’ishuri.
Uretse uyu wimukiraga mu mwaka wa gatatu wafashe icyemezo cyo kujya kuba mu giti, abandi banyeshuri nabo ntibavuga rumwe n’ubuyobozi bw’ishuri kuko buvuga ko uyu musore atari akwiye gukemura iki kibazo muri izi nzira, mu gihe abanyeshuri bo bavuga ko ubu aribwo buryo bwari busigaye bwo kugikemura.
Imvo n’Imvano ya byose
Ku itariki ya 12 Ukwakira 2011 nibwo uyu musore yagize atya afata urupapuro yandika akababaro yatewe n’uko bamwirukanye kandi ngo azira amaherere.
Mu ibaruwa IGIHE.com twabashije kubonera kopi ifite impamvu igira ati : “Nkeneye kurenganurwa”, Serugendo avuga ko yakorewe akarengane kugeza n’aho yirukanwe. Ikibabaje nk’uko abivuga ngo ni uko yambuwe amanota agera kuri 84 mu buryo nawe atasobanukiwe.
Mu gika cya gatatu n’icya kane cy’iyi baruwa ye, Serugendo yagize ati : “Nyuma yo kwiga amasomo agera kuri 24 niyishyurira amafaranga y’u Rwanda agera kuri 1,500,000 bikansigamo imyenda ikabije, Ubuyobozi bw’Ishuri bwiyemeje kunyirukana. Ikibabaje cyane ni uko banyirukanye nyuma yo kunyemerera kwimukira mu mwaka wa gatatu nkishyura amafaranga y’u Rwanda 283,000 nkiga igihe kingana n’ukwezi n’iminsi 8, nkanemererwa gukora ikizami ; none mu rwego rwo kunyambura ubuzima banyambuye amanota 84 ahwanye n’icyenda ku ijana (9%) kugirango ntazabona ahandi niga”.
Uwo mureba uryamye mu giti niwe Serugendo Justin
Serugendo wari wanditse avuga ko azava muri iki giti ari uko Umuyobozi w’Ishuri Wungirije Ushinzwe amasomo (VRAC : Vice Recteur Académique), Polisi ndetse n’abanyamakuru bahageze [kandi koko bikaza kugenda uko yabishakaga] yanditse avuga ko yaje kwiga muri iri shuri yumva ko ariryo rizamugeza kure heza hifuzwa ariko ngo arabona urugendo rwe rurangiriye aha kandi arengana.
Abanyeshuri bagenzi be babyakiriye bate ?
Umunyeshuri w’umukobwa wiga mu mwaka wa gatatu wanze ko IGIHE.com itangaza amazina ye ku bw’impamvu z’umutekano we, yavuze ko mugenzi wabo yakoze icyo yagombaga gukora n’ubwo yahuritse kubera kunyagirirwa mu giti ndetse imvura ikamucikiraho.
Uyu munyeshuri yagize ati :“Nkubwije ukuri twaragowe rwose ! Tugira ubuyobozi buvuga ko bushaka ireme ry’uburezi ariko ugasanga ari uguhonyora uburenganzira bwacu ; rimwe ugasanga batwibye amanota, ubundi ugasanga barakosora nabi… Ariko se ni gute umuntu yiga akagera mu mwaka wa gatatu atazi amanota ye ? Uzi ko kuva mu mwaka wa mbere nta manota y’ibizamini twakoze tuzi !?”.
Nibaduhe uburenganzira bwacu natwe turi abantu nk’abandi
Mu gahinda kenshi, kugera n’aho afatwa n’ikiniga akananirwa kuvuga, Alice wiga mu mwaka wa gatatu (nawe yanze ko dutangaza irindi zina rye) yavuze ko akarengane bakorerwa kataba mu zindi kaminuza n’amashuri makuru yo mu Rwanda.
Yagize ati : “Ubu ndagirango nkubwire ko nta muntu n’umwe wemerewe kuba yasubiramo ikizami yatsinzwe [Deuxième Session/Supplementary], ikibabaje cyane ni uko n’iyo waba wari urwaye wenda gupfa cyangwa wapfushije umuntu utaza ngo baguhe icyo kizamini ugikore (iki bacyita special), ahubwo bategeka umuntu akagikora nk’uwagitsinzwe (Re-take) kandi iyo ugitsinzwe bahita bakwirukana nta kabuza”.
Ubwo twamubazaga uko yakiriye icyamezo cya mugenzi we imvura yacikiyeho ari mu bushorishori bw’igiti, yagize ati : “N’ubwo uyu mwaka nagize amahirwe sintsindwe nk’ubushize, nshyigikiye mugenzi wanjye kubyo yakoze kuko yaharaniraga uburenganzira bwa twese ; uretse n’ibyo kandi nta wakishimira ko birukana mugenzi we ku ishuri kuko igikurikira iyirukanwa ry’umuntu ari ukujya kwangara no gupfa nabi”.
Umuyobozi w’ishuri (uwambaye umweru) yagerageje ku mumanura ariko birananirana.
Ubuyobozi bw’abanyeshuri burabivuga ho iki ?
Mi gitondo cyo kuri uyu wa Gatanu ubwo twageraga kuri SFB twaganiriye n’abanyeshuri batandukanye, ubuyobozi bw’abanyeshuri ndetse n’ubuyobozi bw’ikigo. Umuyobozi w’abanyeshuri yadutangarije ko abandi banyeshuri nta kibazo bafite, icyakora ngo Serugendo we kuva kuri uyu wa kane tariki ya 13 Ukwakira 2011 ubwo yamanurwaga mu giti yari yajyanywe mu bitaro by’ i Kanombe aho arimo gukurikiranwa n’abaganga bita ku ndwara zo mu mutwe (gusa ubu ngo ameze neza).
Nk’uko twabitangarijwe n’ubuyobozi bw’abanyeshuri muri SFB, ngo byari bisanzwe ari itegeko ko umunyeshuri wese utsinzwe isomo rimwe ashobora kuryimukana, akaba yarikora ageze mu wundi mwaka ariko ngo iyo muri uwo mwaka ahageze agatsindwa irindi somo na rya rindi ataritsinze ahita yirukanwa. Ibyo rero ngo nibyo byabaye kuri Serugendo uvuga ko ibi ari akarengane gakomeye.
Asubiza ku bandi banyeshuri 36 bafite ikibazo nk’icya Serugendo (birukanywe muri SFB), Umuyobozi w’Abanyeshuri yagize ati : “Twandikiye Umuyobozi Mukuru wa SFB tumusaba kuvugana nawe ngo turebe ko hari icyakorwa ngo aba bantu bakomeze amasomo yabo ariko turacyategereje kugeza n’ubu, wenda hari ikizakorwa”.
Amategeko yashyizweho uyu mwaka akomeye kurusha amabuye
Mu myaka ishize umuntu yabaga yasibye ikizami kubera impamvu zitandukanye zirimo uburwayi, kubyara, gupfusha umuvandimwe, cyangwa indi mpamvu yose akaba yakwemererwa gukora ikizami (Special/Supplementary) ariko muri uyu mwaka wa 2011-2012 siko bizagenda.
Ibi kandi bishimangirwa n’ingingo ya 40 y’amategeko ya SFB nk’uko bigaragara ku rubuga rw’iri shuri, ivuga ko umuntu wese utazakora ikizami ku mpamvu izo arizo zose atazemerwa kugikora uretse kuzagisubiramo ubwo kizaba gikorwa ikindi gihe (Re-take).
Aha abanyeshuri bavuga ko batumva ukuntu ishuri ryashyiraho itegeko rizatuma batsindwa, ndetse bakirukanwa kuko bavuga ko igihe umuntu uzaba atakoze isomo kandi wenda yari arwaye byazamuviramo kwirukanwa.
Ubuyobozi bwo bubivugaho iki ?
Ubuyobozi buvuga ko icyemezo cyafashwe n’uyu musore kigayitse, kuko ngo babona atari bwo buryo ikibazo cyakagombye gukemukamo ; ariko ku rundi ruhande abanyeshuri bagenzi be babyishimiye ndetse bavuga ko n’ubwo uyu munyeshuri yacikiweho n’imvura ariko yakoze n’ibyo undi wese yakora kubera ko ngo barambiwe gukandamizwa.
Umuyobozi wa SFB wungirije ushinzwe amasomo (VRAC), Dr Papias Musafiri avuga ko kuba haragiyeho iri tegeko ritemerera umuntu gukora Special/Supplementary Exam ari ukugirango abanyeshuri barusheho kwiga ndetse batsinde neza.
Agira ati : “Iyo umuntu ahora atsinda amasomo ye yasubiyemo ikizami (repeat/ Dexième session), arangiza Kaminuza afite amanota macye ku buryo nta hantu yajya gusaba akazi cyangwa kwiga Master’s ngo bamwakire kubera ayo manota. Rero twashyizeho iri tegeko ngo abantu barusheho kugira ireme mu myigire”.
Si ubwa mbere muri iri shuri abanyeshuri n’ubuyobozi barebanye ay’ingwe kuko n’umwaka ushize ubwo hirukanwaga abanyeshuri basaga 200 kubera ko ngo batsinzwe byari byakuruye umwuka mubi, icyakora nyuma byaje gukemuka.
Umuyobozi wa SFB mu bushorishori ajya kumanura Serugendo
Dr Papias (ufite umutaka) arimo kureba umunyeshuri wiryamiye mu giti.
Ibaruwa Serugendo yanditse mbere yo kurira igiti
Abanyeshuri bari bashungereye ari benshi
Ku bwa burembe yageze aho yemera kumanuka mu giti
Gasinzigwa (mardi, 18 octobre 2011 15:33)
Reka yigire mu giti. Yabonaga nta kundi yakwumvwa.
None se atakire nde, aririre he.
Za dipolomi za « merci Kagame » ko zitabonwa na bose se.
Hariho abazibona batanize, ahubwo ugasanga abayobozi barakora uko bashoboye ngo bene kuzishaka batazibura n’aho baba batigeze bigora. Mana, ubutiriganya busigaye mu mashuri yisumbuye! Ahaaaaa. Kera uzasanga kubona akazi bizajya bisaba gukoreshwa amarushanwa maze injiji bavuze zikunde zaboneka.
NSUBIZE KAGERIGERI (mardi, 18 octobre 2011 14:57)
Kagerigeri ufite imbunda zingana iki? Ntukirebe amabya ngo ugirengo ay’abandi ni mato. USHOBORA KUZASANGA AYAWE angana n’ay’isazi!!!
Uruhembe rw’umuheto urata namwe mwamaze imyaka 35!! Abandi nabo ba ubahaye akanya , nibisuganya kandi byatangiye ubwo batagitinya kurira ibiti, ndakubwiye ak’ubwibone bwawe kazashira!
Agatinze kazaza ni amenyo ya ruguru


text:
1. Igihe uri kumwe n’mugore wawe mufate ku rutugu, umurebe mu maso na we akurebe, mumare nk’iminota ibiri mutavuga, ubone umubwire ko umukunda nibiba ngombwa unamusome utamuteguje mbese umutunguye.
2. Abagabo bakunda kugira akazi kenshi ariko burya umugore akunda umugabo ushakisha byibura iminota mike akajya ahantu hatari urusaku hanyuma ukamuhamagara ukamwerekako umutekereza ukanamubwira ijambo “ndagukunda” kandi “ndakwemera.”
3. Gerageza gukorera umugore wawe ibintu bimwereka ko harimo ubwitange ariko wirinde kumubwira ko witanze. Wowe bikore, hanyuma we abibone utarinze kubimubwira.
4. Ujye ukorana gahunda zimwe na zimwe n’mugore wawe nko kujyana gusenga, kureba film, umupira , gusura abantu n’ibindi bitandukanye.
5. Jya wibuka amatariki umugore wawe afata nk’ingirakamaro mu buzima bwe nk’itariki ye y’amavuko, iy’umubatizo we, umunsi w’umutagatifu we n’izindi kandi umwereke ko wabyibutse.
6. Jya ufata igihe utemberane n’mugore wawe ndetse mube mwahitamo no kutarara mu rugo mujye ahantu kure y’aho mutuye mufate nka hotel, ubundi ahasigaye mwiyibutse ibyo mwakoraga byose kera mutarabana.
7. Kora ubushakashatsi ku mugore wawe, umenye umwenda akunda muyo ufite hanyuma ube ari wo wambara igihe cyose muri kumwe.
8. Mu gihe uri kumwe n’mugore wawe mu rugo musange mu gikoni mutegurane ifunguro. Urugero nk’umureti, agafiriti, gukaranga ubunyobwa n’ibindi. Ibi rero ngo biramushimisha kabone n’iyo mwateka ibitaryoshye.
9. Jya ukunda guha impano umugore wawe akenshi ndetse wibande kuzihendutse cyane rwose kandi ujye ureba iyo atatekerezaga ko wamuha.
10. Igihe cyose uri kumwe n’mugore wawe, jya ugerageza kumubwira mu ijwi ryoroheje ndetse akenshi nujya kumubwira akantu gasekeje cg se k’ibanga ujye ukoresha kumwongorera, ngo kuko ibi bituma yumva ibizongamubiri n’itandukaniro riri hagati yawe n’abandi.
Video Abakobwa Beza
Menya ibintu 10 bishimisha abagore ku bagabo babo
1. Igihe uri kumwe n’mugore wawe mufate ku rutugu, umurebe mu maso na we akurebe, mumare nk’iminota ibiri mutavuga, ubone umubwire ko umukunda nibiba ngombwa unamusome utamuteguje mbese umutunguye.
Labels: urukundo


text:
Episode 8: Nyuma yo kwihakana umuryango nabwiwe ko igitego ngitsinze
……..Numvaga byaba ari Ishyano nkuko ikintu kibi cyose Mama yajyaga ambwira ko ari ishyano gusa kandi Bella yakomeje kubinyumvisha ndetse abinsindagiramo n’ imbaraga nyinshi bigerekaho no kuntera ubwoba bw’ iryo banga, ambwira ko nimbyemera ari ryo Shya ryanjye, nyuma y’ umwanya utari muto nikije umutima ndemera
Uwo munsi twiriwe tuganira bidasanzwe, Bella yampumuye amaso ntangira kubona indi si nshya, nibagirwa uwo ndi we numva mbaye undi, ndashyuhaguzwa ndashyugumbwa, nareba inyungu Bella abifitemo nkayibura nkabona neza ko ari impuhwe no kunyikundira nkuko yabimbwiraga.
Mu masaha ya nimugoroba ubwo twari mu gikoni Bella yongeye kumbwira n’ ubwuzu bwinshi ati…
Bella-“Divi! Rero amasaha agiye kugera, Mabuja na Boss bagiye gutaha, ngiye kukubwira uko urabyitwaramo sibyo?”
Narikirije ako kanya atangira kumbwira,
Bella-“Niwumva imodoka ivugije ihoni uhite ujya mu buriri, nibaza bakambaza ibyawe ibyo ndasubiza nibyo nawe urikiriza sibyo?”
Nakomeje kwikiriza akomeza kumbwira,
Bella-“Uribuka ibyo nakubwiye uraza kuvuga ko byakubayeho?’
Njyewe-“Ndabyibuka”
We-“Ngaho bimbwire numve ko utaransebya bikatubana ibindi”
Nongeye kwibuka ko ngiye gukora icyaha gikomeye umutima wongera kunsimbuka ariko ndemera ndamubwira nti,
Njyewe-“Ntiwambwiye se ngo mvuge ko ndi imfubyi kandi ko ntaho mfite ho kuba maze igihe nzerera?”
Bella-“Ibyo urabivuga urira sibyo? Hanyuma kandi nibakubaza iwanyu…aho wabaga uvuge ko utahazi”
Nikije umutima nongera kwikiriza akomeza guteka ari nako akomeza kumbwira ibintu byinshi byasaga n’ ibitangaza mu maso yanjye, ntibyatinze twumvise ihoni nirukankira mu cyumba nkuko twari twabyumvikanyeho ninjira mu buriri ndimiramiza,
Nyuma y’ iminota itari mike numvise urugi rw’ icyumba nari ndyamyemo rukingutse numva ngize ubwoba, uwo Bella yitaga mabuja wavugaga atuje cyane bidasanzwe,
We-“Kuva mu gitondo se ntiyari yabyuka?”
Bella-“Oya pe!….nako yabyutse yongeye kuryama nka saa…nga saa ngahe buriya ra? Nka saa…
Mabuja yahise amuca mu ijambo,
We-“Ariko rero njya nibaza ikibazo ugira muri wowe? Uhora udidimanga ntujya uvuga rimwe ngo usubize umuntu icyo akubajije?”
Bella-“Erega ntanjye ntabwo ari njye mabuja”
We-“Harya warambwiye ngo ni ubwoba bubigutera?”
Bella-“Yego, buriya iyo mumpamagaye buri gihe umutima urandya, niyo mpamvu…..”
We-“Umutima ukurya ute se? Hari ubwo nkukankamira cyangwa ngo nkubwire nabi?”
Bella-“Nanjye ntabwo mbizi”
We-“Cyangwa hari amakosa uba wakoze uba wicyeka?”
Bella-“Oya…oya rwose! Njyewe n’ ikosa turazirana….”
Mabuja yicaye ku buriri ankoraho byo kumva ko mfite umuriro ako kanya ahitambaza ati,
We-“Umukobwa! Urumva umeze ute?”
Namusubije mu ijwi rito koko nk’ iry’ umuntu urwaye mubwira nti,
Njyewe-“Ndumva ntakibabara cyane”
We-“Oooh! Imana ishimwe ngaho byuka uze nguhe umuti nakuzaniye nakugaburire buriya no kuryama cyane bituma umuntu aremba”
Narabyutse n’ ubwoba bwinshi, nibazaga ukuntu ngiye kunywa imiti ntarwaye….nashatse kwisubiraho ariko Bella yari akindeba indoro ivuze byinshi.
Narabyutse tujya muri salon muri ako kanya nibwo namenye ko n’ ubusanzwe akazi ke ari ak’ ubuganga, yatangiye kunywesha imiti…ubwoba bukomeza kwiyongera.
Maze kunywa imiti yakomeje kunyitaho, nabonaga ari umunyempuhwe n’ umunyembabazi, yaba mu magambo n’ ibikorwa, Bella nawe yari aria ho hafi yacu ahanagura ameza ubutayarangiza.
Umugabo we yaje adusanga muri salon atangira kubaza uko meze uwo Bella yitaga Mabuja atangira kumubwira ko ntaramera neza….ibyo byose byari imipangu ya Bella wanteretse ijuru mu biganza.
Mbere yo kujya kuryama, Mabuja yarambajije,
We-“Harya watubwiye ko witwa Divine?”
Narikirije yongera kumbaza,
We-“None se Divi! Ubu si byiza ko twamenyesha iwanyu tukabahumuriza tukababwira uko byagenze?”
Ako kanya sinzi uko byagenze numva amarira araje barikanga….maze ntangira kubabwirana ikiniga nti;
Njyewe-“Mumbabarire erega narababeshye”
Barikanze maze umugabo wa Mabuja ahita ambaza vuba,
We-“Ngo waratubeshye? Umwana w’ umukobwa muto nkawe arabeshya koko? Watubeshye iki?”
Mabuja yatangiye gusa naho ankingira ikibaba dore ko yari andi iruhande nk’ umuganga uri kunyitaho,
We-“Oya ariko utamubwira nabi, umwana nawe ni umuntu byamubaho, cyane buriya abana bageze mu gihe nkiki….ahubwo se ugira ngo ntabaye intwari akavugisha ukuri?”
Umugabo we yahise amusubiza ati,
We-“Ahaaa! Iby’ abana se ko ntabizi…ese ubundi wowe ubimenya ute urinda wanyomoza?”
Mabuja yahise amusubiza,
We-“Mbabarira Cheri! Ntabwo ari byo nari nshatse kuvuga, wibabara rwose ndakwinginze”
Hashize akanya gato batuje umugabo we ahita avuga,
We-“Ngaho natubwire ibyo yatubeshye”
Muri ako kanya nimitse ikinyoma nkuko Bella yari yabimbwiye amarira ahata yisuka ntangira kumubwira byose
Njyewe-“Mumbabarire rwose narababeshye mbabwira ko ngiye iwacu kandi ntaho ngira, ndi imfubyi”
We-“Ntabwo byumvikana?”
Njyewe-“Ndabinginze nabitewe nuko nashakaga kuva ku nzira ngakomeza kuzerera nshaka ubuzima”
Mabuja yahise avuga cyane,
We-“Mana yanjye wee! Burya bwose?”
Njyewe-“Yego, ndabinginze ntabwo nari nsanzwe mbeshya nabagaho nirwanaho nkuko nakuze, mumbabarire”
Amarira ntazi aho yavaga yakomeje kwiyongera bategeka Bella kunjyana mu cyumba, tukigerayo arakinga,
Bella-“Yes! Hhhhhh! Kora aha! Sha! Ndemeye! Igitego uragitsinze! Mbega! Uranyemeje! Uzi ko nanjye nari ngiye kurira!”
Ibyo nitaga imikino byarushijeho kuba ibindi kuri njye amarira akomeza kuba menshi, agahinda gasaba umutima wanjye koko menya ko maze gukora ishyano………………
Ntuzacikwe na Episode ya 9 y’iyi nkuru NTA SHYA RY’ ISHYANO ku wa Mbere
UMUSEKE.RW


text:
Nyirarumaga yari umusinga wo kwa Jeni rya Rurenge, aka yari umwe mu bakobwa babaga ibwami u ngoma ya Ndahiro Cyamatare, se wa RuganzU Ndoli. Nyirarumaga yari mu babonye ibyo Abanyabungo bakoreye u Rwanda, bakaruteza ibyango mu gihe kigera ku myaka 11,yarategereje ibunduka ry’Umwami Ruganzu II Ndoli wari warahugishirijwe I Kalagwe.
Igisekururza cya Nyirarumaga ni: Nyirarumaga wa Gahuriro ka Segacece, wa Mpogazi, wa Gashegu, ka Kayumbu, wa Gahuriro, ka Nyemazi, ya Rugenda, rwa Kimezamiryango, cya Jeni rya Rurenge umwami wa nyuma w’ingoma y’Abasinga.
Dore bimwe mu bintu wamumenyaho:
1.Nyirarumaga ni izina riva mu rurimi rw’igihima
2. Nyirarumaga yabaye nyina/Mugabekazi w’ingoboka w’Umwami Ruganzu II Ndoli
3. Nyirarumaga yatangje ubusizi mu Rwanda
4 Nyirarumaga yahIbye imimerere y’ibisigo by’iyandikamateka
5. Nyirarumaga yahibye igisigo cy’Impakanizi
6. Nyirarumaga yashinze Inteko y’Abasizi b’Ibwami
7. Nyirarumaga yasize ibisigo: Umunsi Ameza Imiryango yose na Aho Ishokeye Inshotsi ya Gitarama
8. Nyirarumaga akomoka mu Basinga bari batuye mu ibanga ry’iburazirazuba, I Gihogwe ku musozi wa Jali, hejuru ya Gatsana(Gasabo).
9. Se na Nyina bari abasinga b’I Kiruri muri Nyaruguru, bakomoka ku musizi witwaga Nzabonariba.
10. Nyirarumaga akomoka mu muryango w’abasinga bo mu ngabo z’I Nyaruguru. Ingabo za shinzwe n’umwami Yuhi Gahima wimye mu 1444.


text:
amoko
Politiki n’amoko mu Rwanda
By Innocent Nsengimana on 27 août 2020
Ingingo irebana n’amoko mu Rwanda ikomeje kugibwaho impaka n’abantu b’ingeri nyinshi. Ahanini ingorane zikunze guturuka ku kutamenya amateka y’imihindagurikire y’ikoreshwa ry’ijambo « ubwoko » ku bijyanye n’umuryango nyarwanda. Ikindi gitera ingorane ni ukutamenya itandukanyirizo lili hagati y’ibyitwa ubu « amoko », ni ukuvuga abasinga, abazigaba, abatutsi, abatwa, abahutu, ababanda, abacyaba, abasindi…, isano bifitanye n’ukuntu byakoreshejwe muri politiki. Iyi nyandiko […]
Posted in Ahabanza, Amakuru, Amateka, Umuco | Tagged amoko, hutu, Tutsi
Gakondo k’Iwacu
By Amakuru ki ? on 11 décembre 2017
Iriburiro Ikibazo cyashegeshe Igihugu cyacu n’Abagituye ni ukutamenya iwabo n’ababo. Uko umuco wa Kinyarwanda wagiye usobekerana n’indi mico, Abenegihugu bagiye bamira bunguri iby’imahanga bakirengagiza iby’iwabo, kumenya iwabo n’ababo ndetse no kumenyana ; ngo basangire basabane, byabaye ibango ryo gutatira igihango cya Gakondo ; biteye agahinda kamwe k’Umukubabibero ! Muri iyi nyandiko twise »Gakondo k’Iwacu tuzajya twibanda cyane ku […]
Posted in Ahabanza, Amakuru | Tagged abanyiginya, Abashambo, Abashingo, Abongera, abungura, amoko, gakondo


text:
Abanyeshuri biga mu kigo cya Lycee de Ruhango Ikirezi mu karere ka Ruhango barasaba gusubizwa amafaranga yabo bari bishyuye mu rwego rwo kuzayakoresha bagiye mu rugendo shuri.
Bavuga ko impamvu yo gusaba gusubizwa aya amafaranga Ibihumbi mirongo itanu na bine (54000Frw) ari uko icyo bari bayatangiye kitakozwe bitewe nuko icyorezo cya covid-19 cya tumye aho bari gukorera urwo rugendo hashyirwa mu Kato bigatuma batajyayo.
Aba banyeshuri kandi bavuga ko nyuma yo kuvuga ko bakeneye gusubizwa aya amafaranga yabo ubuyobozi bw’ikigo bwabemereye kuyabasubiza ndetse bukabasaba gutanga konte zo kuyashyiraho bakazitanga ariko kugeza ubu bakaba barategereje amaso agahera mu kirere.
Bamwe mu banyeshuri biga muri iki kigo Lycee de ruhango ikirezi baganiriye n’ikinyamakuru Isezerano, ariko bifuje ko tutagaragaza imyirondoro yabo tukaba twabahaye amazina atari ayabo, bavuga ko bagakwiye kuba bari guhabwa amafaranga yabo, ndetse ko iyo hagize uhamagara ubuyobozi bw’ikigo bumubwira ko hari abamaze kuyabona na bo bagomba gutegereza ariko babazanya hagati yabo bagasanga ntawayabonye muribo, ndetse ko hari igihe bahamagara abayobozi bakabateragirana umwe ati baza undi undi nawe ati baza undi bigatuma batabona igisubizo kizewe. Bakaba basaba ko bafashwa gukurikirana iby’ayo amafaranga yabo bakayahabwa cyane ko bamwe muri bo basoje kwiga kuri iki kigo.
Kwizera Alphonse( izina twamuhaye) ati” dufite ikibazo ko amafaranga yacu tutari kuyahabwa kandi badusabye konte za kuyashyiraho turazitanga ni konte z’ababyeyi bacu agomba gucaho ariko na n’ubu twarategereje turaheba, iyo ihamagaye muster arakubwira ngo baza kontabure kontabure nawe ati baza muster ugasanga bari kuguteragirana ntubone igisubizo nyacyo.
Mudukorere ubuvugizi baduhe amafaranga yacu duhereho tuyakoresha tugiye muri stage”
Umwizerwa Debora ( izina twamuhaye) ati” dufite ikibazo ko amafaranga twatanze dushobora kutayabona kuko twasoje kuri iki kigo kandi batwatse konte ngo bayashyireho ariko ntayo twari twabona, mudukorere ubuvugizi batubwire impamvu ayo mafranga atari gutangwa ku banyeshuri bose tumenye niba koko hari n’abayabonye cyangwa se batubwire niba ntanahari tubimenye.”
Umuyobozi w’ikigo Lycee de ruhango ikirezi, Habyarimana Eric, avuga ko amafaranga ari gutangwa kandi ko bose batazajya bafata angana (54,000) bitewe nuko uwari usanzwe arimo irindi deni bazahera kuri ayo agasubizwa asigaye ndetse hari n’abamaze kuyabona abandi nabo bagomba kuzuza ibisabwa bakayahabwa.
Ati” Amafaranga arahari rwose, si ubwambere habaho ikibazo gituma abanyeshuri basubizwa amafaranga kandi bose bakayabona, ariko kandi amafaranga asubizwa ababyeyi babo niyo mpamvu tubasaba konte z’ababyeyi akaba arizo tuyashyiraho , utari ufite irindi deni ry’amafaranga y’ishuri asubizwa amafaranga ye yose ibihumbwi mirongo itanu na bine (54,000Frw) ariko uwari usanzwe afite ideni twagiye duheraho tumubarira tukamuha asigaye. Kuba hari abatari bayabona nuko bagiye batanga konte zitarizo, zanditse nabi, zidafite amazina bigatuma badahita bahabwa ayo mafranga kuko ntitwayashyira kuri konte tubona itujuje ibisabwa, hari n’abagiye baduha konte zitari iz’ababyiyi bagashaka kuyacisha ahandi ibyo nabyo tubanza kubiverifiya, hari kandi n’abamaze kuzuza ibisabwa ariko tukaba tukiri kubiverifiya neza ngo tubone gushyiraho amafaranga. Abo na bo nibuzuze ibisabwa azabageraho”.
Nyuma yo kuvugana n’ubuyobazi bw’ikigo ikinyamakuru ISEZERANO,k cyakomeje kugira amatsiko yo kumenya niba koko hari ababyeyi bamaze kubona ayo mafaranga kirabavugisha.
Bamwe mu babyeyi barerera kuri iki kigo bari mubagombaga gusubizwa ayo mafaranga, bavuze ko bayabonye ariko hakaba hari n’abandi batarayabona.
Bati”Amafaranga twarayobonye rwose abandi nabo nibategereze bazayabona kandi banjye bahamagara abayobozi b’ikigo bamenye impamvu atari yabageraho kuko hari igihe haba harabayemo ikibazo hari ibyo batari buzuza”
Gusubikwa k’uru rugendo rw’aba banyeshuri byatewe n’icyorezo cya Covid-19 ndetse n’iruka ry’ikirunga cya Nyiragongo nk’uko ubuyobozi bw’ikigo bubivuga, akaba ariyo mpamvu amafaranga yari gukoreshwa muri urwo rugendo shuri ari gusubizwa abayatanze bose.
Umunyamakuru wa Isezerano .com , guhera mu 2021 . Yize itangazamakuru n’itumanaho (Journalism and Communication ) muri Institut Catholique de Kabgayi .
Amaze Umwaka 1 , akora itangazamakuru.


text:
Ihumure ku muntu wese ufite imvune zo mu mutima
Yanditswe na: Ubwanditsi
2021-06-03 03:45:12
“Akiza abafite imitima imenetse, Apfuka inguma z’imibabaro yabo”. Zaburi 147:3
Nshuti bavandimwe mufite ibintu bitandukanye byababaje, nifuje gusangira namwe ijambo ry’Imana. Maze gusoma iri jambo nize mo ibintu bibiri bikomeye: Uburwayi bukomeye ni Uburwayi bwo mu mutima.
Umuntu agizwe n’ibice 3: Umwuka, umubiri n’ubugingo.
Kurwara k’umubiri ukwabyo birababaza. Tekereza noneho uko bimera ku muntu urwaye indwara y’imbere mu mutima. Umutima washenjanguwe no gupfusha abo wakundaga; umutima w’umugore wakomerekejwe n’umugabo yakundaga; umwana wahemukiwe n’ababyeyi be, n’ibindi byose mushobora gutekereza.
Namenye ko nta kigoye nko kuremererwa, gukomereka mu mutima. Kwizera umuntu ukamushoramo urukundo akaguhemukira. Iyi ni indwara abantu benshi bafite kandi iremereye.
Ubuvuzi bukomeye ndetse n’umuganga ukomeye.
Nize na none ko Imana yaremye umutima, ari nayo yonyine iwugirira umuti. Nshuti ufite imvune y’umuntu w’imbere ndakumenyesha ko Yesu ashobora kukuvura. Niwe muganga ukomeye, niwe uvura abakomeretse, niwe uvura imitima.
Yavuye Yobu, yavuye Dawidi amaze gupfusha umwana, yakijije imitima y’abavandimwe Marta na Mariya, mu bihe byari bibakomereye, hari n’abandi benshi nawe uzi. Uwo niwe nawe ushobora kugukiza.
Ndahumuriza umuntu wese ufite imvune mu mutima. Mwese mugire umunsi mwiza!
Umwigisha: Dr. Fidèle MASENGO, Foursquare Gospel church Kimironko


text:
Iyi ni Zaburi ya Dawidi, yari azi kurira icyo bivuze kandi akamenya ko n’impundu zishobora kuvuga nyuma yo kurira. Mwibuke ko Dawidi avuka mu bana benshi cyane kandi se na nyina batamukundaga! Iyo usomye zaburi ya 27 haravuga ngo ’Nubwo Data na Mama bantaye, Imana yarantoraguye’.
Nagira ngo nkumenyesha ko ibyo Papa na Mama batagukoreye, ibyo diporome yawe itagukoreye, ibyo utahawe n’urugo washatse cyangwa washatswemo mu maraso ya Kristo Yesu birahari. Niwiringira Imana ibyo byose ishobora kubigukorera, ijoro urimo rigasimburwa n’impundu.
Dawidi yabayeho atagira ikerekezo cy’ubuzima, hari aho yageze aravuga ngo “ Mba narihebye iyo ntizera ko nzagira kugira neza ko mu isi y’ababaho” yabayeho atagira ikerekezo cy’ubuzima, ariko yaje kumenya ko hari Imana arayiringira. Murebe akana kavuye mu ntama kadasa neza ku myaka 16, niwe Imana yatoranyije ngo abe umwami wa Isiraheli! Ijoro yabayemo riba rirahindutse, kuko yiringiye Imana.
“Ahari kurira kwararira umuntu bwacya mu gitondo impundu zikavuga”
Reka ndeke kuvuga ku buzima bwa Dawidi, ahubwo tuvuge ngo umuntu yatangiye kurira kuva muri Edeni. Umuntu amaze gucumura akaba umunyabyaha, ubwiza bw’Imana bumaze kumuvaho umuruho wahise uza biba bitangiye kuba bibi.
Murabizi ko niyo umwana avutse kugira ngo bamenye ko ari mu zima, ni uko arira kandi iyo arize abantu bose baraseka bakishima! Ariko nkeka ko aba arizwa nuko ahishuriwe imibabaro aba agiye kuzahura nayo. Ahishurirwa ibyo agiye kuzabamo, ahishurirwa isi arimo ukuntu ari mbi kandi ahantu ari hari heza. Twe rero duhita duseka tukishima ngo umwana ni muzima, ariko we aba ahishuriwe ibintu byinshi bizamubaho mu buzima agahitamo kurira.
Mu isi abantu barizwa n’ibintu byinshi bitandukanye:
Kutabyara birariza no kubabyara ukabura icyo ubagaburira birariza, kutiga birababaza ariko no kwiga cyane binaniza umutwe ni ko Salomo yavuze. Gusonza birariza ariko no guhaga nabyo birariza, aho muganga akwandikira ko utagomba gufata utuntu twose twiza ( kunywa agasukari, amavuta..).
Hari abarizwa no gupfusha, abakene bararira ariko n’abakire nabo ntibarira make, imigabane yose y’isi irarira. Ariko nagira ngo nkubwire ko “kurira kwararira umuntu bwacya mu gitondo impundu zikavuga” Wakwibaza ngo ko nkijijwe, nkunda Imana nyikorera kuki yahisemo kwemera ko mpura n’ibindiza, ngahura n’ibimbabaza? Nagira ngo nkubwire inkuru nziza: Ntabwo urira kuko Imana ikwanga, iba igira ngo ikwigishe ko Numara kubivamo uzigisha abandi ko Imana ari umutabazi wawe.
Nagira ngo nkubwize ukuri utarashonje wajya usuzugura abashonje, batarakuvuze hari igihe wajya uvuga abandi, utarakennye wasuzugura abakene nkaho aribo babyigize. Niyo mpamvu ari ngombwa ko tubinyuramo. Nta muntu ndabona wuzuye Umwuka Wera ngo ahite ajya kuvura mu bitaro, ntawuzuye Umwuka Wera ngo ahite ajya gutwara indege i Kanombe. Imana nayo ntiyakora ikosa ryo kuguha imigisha itarabanje kukwigisha kubana nayo.
Pawulo yaravuze ngo “ Nigishijwe kuba muri byinshi nzi no kuba muri bike, nigishijwe gusonza no guhaga kandi muri byose nshobozwa na Kristo Yesu umpa imbaraga” Pawulo yari umuntu wigihangange ukomeye, wize ufite dogitora, yari umuhanga azwi ariko yari azi no kwicisha bugufi kugera ku rwego ruri hasi. Ese wowe wigishijwe kuba muri byinshi, uzi no kuba muri bike? Ese iyo ukennye cyangwa iyo ukize, wumva wakomeza kuba hafi y’Imana?
Amarira urira afite umumaro, ashobora gukora ku muntu w’Imana. Iyo Imana ikunyujije muri iyi mibabaro cyangwa muri iri joro ry’Ibibazo hari icyo ibikoresha kugira ngo bizagufashe gufasha abandi. Imana ikoresha aya marira nk’umuti wo gusiga ku maso kugira ngo uhumuke urusheho kuyibona ukundi gushya.


text:
Awunick ni umutoza w’umukino wa “Volleyball” mu karere ka kirehe akaba afite imyaka 49. Igihe yari ageze mu mwaka wa kabiri w’amashuri yisumbuye ngo ni bwo yatangiye gukina uwo mukino. Kubera kwitoza cyane ashyizeho umwete n’imbaraga, byatumye arushaho kuwumenya. Ageze mu mwaka wa kane yinjiye mu ikipe y’igihugu. Awunick nyuma yo kubona urwego agezeho n’uburyo yakundaga uyu mukino, yahisemo kuwigisha urubyiruko rwo mu karere ka Kirehe. Kuba yarabigishije icyo yakundaga hari impinduka byazanye mu buzima bwe ndetse no mu bw’urubyiruko yigishije. Ese ni izihe?
Ni mu gitondo ku gasusuruko, Awunick ari ku kibuga cy’Akarere ka Kirehe. Yambaye ipantaro ya siporo ndetse n’umupira wayo aratoza umukino wa “volleyball” urubyiruko rurimo abahungu n’abakobwa. Awunick arabereka uko bagenda basimbuka batera umupira, abana bakabikorana ibyishimo, bigaragazwa n’uburyo basimbukana imbaraga nyinshi.
Barangije imyitozo, twarabegereye tubabaza inkomoko y’ibyishimo bakinana uyu mukino, maze umwe muri bo witwa Judith agira ati: “Ubu nsigaye nzi gukina umukino wa ‘volleyball’ mbikesheje Awunick.” Akomeza agira ati: “Mu minsi iri imbere nshobora no kuzaba nkina mu ikipe y’igihugu. Ibyo rero bimpa kwitozanya ibyishimo n’imbaraga kugira ngo nzabigereho.”
Awunick asobanura impamvu nyamukuru yamuteye kwigisha uru rubyiruko “volleyball”, yagize ati: “Nyuma yo kurangiza amashuri yisumbuye nahise ntangira kwigisha mu mashuri yisumbuye. Maze kubona ko nta kintu gihari gifasha abana gusabana, nafashe umwanzuro wo kwigisha ‘volleyball’ abo nigishaga mu ishuri ngo uwo mukino uge ubafasha gusabana.”
Nyuma Awunick yahinduye akazi bituma atangira gutoza abana batandukanye, baba abiga n’abatiga. Ibi byaje no kumubera imbogamizi itoroshye kuko kubahuza wenyine byamugoraga. Indi mbogamizi ngo yabaye kutagira ibikoresho byabafasha kwitoza neza. Awunick avuga ko n’ubwo byari bimeze bityo, ngo ntibyigeze bimuca intege, ahubwo yashatse uburyo bwo gushaka ibisubizo ngo ahangane n’ibyari bimubereye inzitane. Ati: “Ibi ntabwo byankomye mu nkokora kuko hari icyo nashakaga kugeraho”. Asobanura umuti yabishakiye agira ati: “Negereye umuyobozi w’Akarere musaba ubufasha, maze anshakira abantu bo kumfasha gushishikariza abana kwitabira, ndetse anadushakira imipira yo gukina, imyambaro ya siporo yabugenewe ndetse n’aho kwitoreza.”
Kuba abana bakina uyu mukino ngo byabahinduriye ubuzima by’umwihariko mu mibanire yabo ya buri munsi. Theodore, umwe mu batozwa na Awunick yagize ati: “Uburyo umutoza wacu atwigisha bwatumye nange mfata umwanzuro ko icyo nzi ngomba kujya nkigisha bagenzi bange. Ubu rwose iyo bagenzi bange hari ibyo batazi twize mu ishuri ndabegeranya nkabibasobanurira kugira ngo twese dutsinde.”
Awunick ngo yishimira ko intego ye yayigezeho. Avuga ko bamwe mu bo yatoje basigaye bakina mu ikipe y’igihugu abandi bakaba barabaye abatoza. Arenzaho amwenyura ati: “Hari igihe njya kubona nkabona abo nigishije baraje bakambwira bati ‘twakwigiyeho byinshi.’”


text:
Kongo
Kongo cyangwa Repubulika ya Kongo (izina mu gifaransa : République du Congo ; izina mu kinyakongo : Repubilika ya Kongo ; izina mu lingala : Republiki ya Kongó ) n’igihugu cya Afurika yo Hagati kiri mu burengerazuba bw'amajyaruguru ya Repubulika Iharanira Demokarasi ya Kongo. Cyahoze cyitwa Kongo Brazzaville.
Iki gihugu kizwi nka Congo-Brazza gifite amoko atandukanye. Umuco w’iki gihugu wakomotse cyane cyane mu bwami bwa Congo, Loango, ndetse naTeke. Imbyino zihabwa agaciro kanini cyane mu muco w’Abanyekongo, mu zizwi cyane hakaba harimo Kebo na Zango.


text:
Nyuma yaho ubuhanuzi bw’umuriro buvuga yuko Uwiteka azamanura umuriro ugatwika igihugu cy’uRwanda,ubu buhanuzi bukaba bwarahanuwe kuwa 16th Jan 2013,mbere yuko busohora hakaba hari hashize umwaka umwe n’igice.Abanyarwanda benshi byabateye ubwoba cyane,nde
Nyuma yaho ubuhanuzi bw’umuriro buvuga yuko Uwiteka azamanura umuriro ugatwika igihugu cy’uRwanda,ubu buhanuzi bukaba bwarahanuwe kuwa 16th Jan 2013,mbere yuko busohora hakaba hari hashize umwaka umwe n’igice.Abanyarwanda benshi byabateye ubwoba cyane,ndetse bamwe mubatavuga rumwe n’ubutegetsi bw’ikigali bagize ubwoba bwinshi aho bahise babona ko,ibyahanuwe n’Uwiteka bigiye gusohora.
N’ubwo byagenze gutyo ntibyabujujije bamwe mu banyarwanda bo mu bwoko bw’Abarepubulike bakomoka mu muryango w’Abahutu,kuba barababajwe nubwo buhanuzi,ibi bigaragazwa n’inyandiko yo mu bwoko bwa e-mail bandikiye umuhanuzi Majeshi Leon hamwe n’ ikinyaakuru inyangenewss.com .
Muri iyi nyandiko baragira bati,Majeshi Leon tukwemera nk’umuhanuzi ariko har’ibyo wahanuye ugashyiramo amaranga mutima kuko abatutsi ubahanurira neza naho abahutu ukabigirizaho nkana,aho ugira uti nta repubulika izasubira ku ngoma kandi yarazanywe na rubanda nyamwinshi.
Ugashaka kugaragaza yuko ingoma ya cyami ariyabatutsi!Ariko mu byukuri iyo witegereje neza uasanga ibi birego ndetse birimo n’iterabwoba kumuhanuzi,nta shingiro bifite,ahubwo bias nakababaro abarepubulike bafite kagaragaza ko ibyo bari biringiye batakibibonye!.
Ariko bene data mu kwiye kumenya ibi;Imana ijya kuvuga iby’ubwami,nta munyarwanda wabigizemo uruhare,kandi ubu buhanuzi s’umuhanuzi Majeshi Leon wenyine wabihanuye kuko hari nabandi benshi cyane babibahanuye ndetse nabapfumu barabiraguye!.
Burya iby’Imana na satani arabyemera kuko ntamahitamo afite ngo abashe kubihakana,niba rero ibyo Imana yavuze bitangiye kurabya bigaragaza umusaruro ntabwo umuhanuzi yabizira cyangwa ngo abanyamakuru b’inyangenewss ngo babiryozwe ngo ni uko banditse ubuhanuzi bakabushyira kurubuga rw’inyangenewss nkaho byaba ar’icyaha.
Twemeranye yuko ibyo Imana yavuze no gusohoza ibizasohoza,kandi se ,niba mwemera Imana mukaba mushaka ubushake bwayo,niki gituma mwifuza yuko Imana isohoza ibijyanye nititekerereze yanyu?se ntimubona yuko mwaba mwihinduye abanzi b’Uwiteka ?kuko kubyemera cyangwa kubihakana ntibituma bitazasohora.
Mureke rro kwihyiraho umuvumo murwanya Imana na bantu bayo,nimwemere ubushake bwayo,kuko ntayandi mahitamo mufite kandi erega iyo Imana ibatekerezaho nibyiza ntabwo ar’ibibi.


text:
Mugihe byose bigenda nabi, Hindukirira Uwiteka
Yanditswe na: Ubwanditsi
2021-07-12 06:49:53
Tegereza Uwiteka, Komera umutima wawe uhumure, ujye utegereza Uwiteka (Zaburi 27:14).
Dawidi yari yugarijwe abona ari hafi gutakaza ubuzima. Muri Zaburi ya 27:13, yaranditse ati “Mba nararabye iyo ntizera ko nzareberera kugira neza k’Uwiteka, mu isi y’ababaho”.
Ese nawe ugeze ahantu ubona ko urugamba ruhinanye? Ufite amahitamo abiri: Bizagenda neza cyangwa bizagenda nabi.
Hari umugani wa kera uvuga ngo: "Izuba rishongesha amavuta ni ryo rikomeza ibumba." Imbere y’ibibazo, ushobora kuva ku Mana kuko wayikoreye maze ikagutenguha, cyangwa se ushobora kuyihindukirira kugira ngo ubone imbaraga no gusobanukirwa. Ibyo Dawidi yavuze rero ni ingenzi cyane: "Izere Uwiteka! Komera kandi umutima wawe uhumure!".
Rimwe na rimwe, Imana iturisha ibitugoye, rimwe na rimwe irabikoresha kugira ngo idukomeze. Sobanukirwa ko atari wowe bireba gusa, ahubwo bireba abantu Imana ishaka gukoraho binyuze muri wowe.
Bibiliya iravuga ngo: “Iduhumuriza mu makuba yacu yose kugira ngo natwe tubone uko duhumuriza abari mu makuba yose, tubahumurisha ihumure twahawe n’Imana”(2Abakorinto:1:4). Nta kintu kirogoya umugambi w’Imana, kandi nta kintu kiyinanira. Uko umeze uyu munsi bishobora kuba inzira Imana yerekaniramo urukundo rwayo kuri wowe no ku bandi.
Isengesho ry’uyu munsi
"Urakoze Mwami ku bw’ineza yawe udahwema kungirira, kubera impuhwe zawe zitarangira kandi utugirira uko bucyeye.Ubwami, ububasha n’icyubahiro ni ibyawe. Amen!"
Source: www.topchretien.com
[email protected]


text:
Amajyaruguru: Guverineri Gatabazi yasabye abahinga amasaka kwirinda akajagari
Yanditswe na Ngaboyabahizi Protais
Guverineri w’Intara y’Amajyaruguru Gatabazi Jean Marie Vianney, akangurira abahinga amasaka kubikora kinyamwuga ku buryo abaha inyungu, aho kubikora mu kajagari nk’uko byari bisanzwe mbere.
Ni ubutumwa yatanze mu gihe bamwe mu baturage bagaragaza ko bishimiye kuba barongeye kwemererwa guhinga amasaka, bari bamaze imyaka myinshi batagihinga cyane.
Mu butumwa bwa Guverineri Gatabazi, yavuze ko nta muyobozi wari warabujije abaturage guhinga amasaka. Yagize ati: “Nta muyobozi wabujije abaturage guhinga amasaka, kuko ntawajya gukora forodi y’amasaka, amasaka afite byinshi avuze mu muco nyarwanda.
Ni igihingwa cya kinyarwanda kandi cyahozeho, muri kano gace amasaka arahera, ariko nifuza ko amasaka yahingwa mu buryo bwa kijyambere, kinyamwuga bakayabyaza umusaruro, bayahinge ku murongo, akure neza”.
Guverineri Gatabazi kandi avuga ko hari ibice bimwe na bimwe bikonja cyane bityo amasaka yaho akera atinze cyane. Uyu muyobozi agira inama abaturage baho, guhinga ibindi bihingwa bizamura vuba iterambere ryabo.
Anasaba abakozi bashinzwe ubuhinzi kuba hafi y’abaturage, anabizeza ko Minisiteri y’Ubuhinzi n’Ubworozi yiteguye gushakira abahinzi imbuto iboneye y’amasaka.
Yagize ati: “Nko mu karere ka Gicumbi amasaka y’aho yerera amezi arindwi kugera ku munani, mu murima ahantu igihingwa kimara ayo mezi yose uba wahombye mu gihe hari ahera ibihingwa bimara amezi 3 bibyara umusaruro, aha rero abashinzwe ubuhinzi barasabwa kureba amasite ajyanye n’ahera amasaka”.
Abaturage bo bashimangira ko amasaka ari kimwe mu bituma bakomeza kunoza imirire, kandi bakagikuramo amafaranga, abafasha kwiteza imbere.
Nzabakiriraho Jean Baptiste, yagize ati: “Amasaka ni kimwe mu bituma dushobora kunoza imirire, ngira ngo murabizi ko umwana akenera igikoma, kandi n’umurwayi kiramwondora, mu muco nyarwanda nta bwo wacyuza ubukwe ngo haburemo ikigage cyangwa se urwagwa, kandi byose bikenera amasaka, kuba rero baradukomoreye ko twakongera tukayahinga, ibi bigaragaza ko ubuyobozi buzirikana ubuzima bw’abaturage”.
Nzabakiriraho, akomeza avuga ko bagiye guhinga bya kijyambere, nkuko Guverineri yabibasabye.
Yagize ati: “Muri iyi minsi ishize amasaka yarazamutse kuko ikiro kigura amafaranga 300 cy’amakoma, amamera ni 500, ibi rero byaduhaye isomo, nituyahinga kinyamwuga bizaduteza imbere, tugiye guhindura imihingire yayo”.
Amasaka avamo ifu ishigishwamo igikoma, agakorwamo ibisuguti, imigati isanzwe n’iyokeje ikoreshwa cyane mu birori izwi nka Gato, n’ibindi. Ndetse benshi bakundira iki kinyampenke isukari nke kigira ku buryo abarwaye diyabete bakunze kukifashisha cyane.


text:
Bamwe mu baganiriye na TV1 bemeje ko abasore bo muri aka Karere batagitereta abakobwa bari mu kigero kimwe, bitewe n’uko baba bifuza abagore bamaze kugira amafaranga, rimwe na rimwe bakanabana batabakunze ahubwo ari indonke babifuzaho.
Umwe mu bagore bakuze yagize ati “[Abasore batereta abagore] barahari benshi cyane, muri iyi minsi aho umusore w’imyaka 25 akundana n’umugore w’imyaka 40. Ahanini bahurira mu kabari ntabwo bitinya no mu ngo babasangayo kandi iki kintu kireze n’abakecuru ntibamenya ko bakuze.”
Undi yunzemo ati “Hari ubwo ubona umwana yabyaranye n’umuntu umuruta w’umukecuru.”
Umwe mu basore washakanye n’umwe mu bagore bakuze, yavuze ko yabitewe n’uko yasanze abagore bakuze ari bo bafite urukundo n’amafaranga.
Ati “Erega abakobwa bato ikintu baba bashaka ni ukujya mu rugo rwubatse kandi watekereza uburyo [kubaka ubuzima bigoye bikakuyobera]…reka twishakire abafite [ibintu] babigezeho.”
Meya w’Akarere ka Gicumbi, Ndayambaje Felix, we yabwiye IGIHE ko abasore bakora ibi ahanini nta rukundo baba bafitiye abagore bashatse.
Ati “Ntabwo navuga ko hari ubushakashatsi twabikoreye ngo tubone ko ari ikibazo kuko icyo dushishikariza abujuje imyaka y’ubukure iteganywa n’itegeko ni ugushakana ariko mu buryo bwubahirije amategeko. Rero ntabwo twavuga ngo byacitse, gusa ibyo kuba umwana w’umusore muto yashaka umuntu ukuze ndakeka aba atari urukundo gusa, ahubwo hari igihe aba ararikiye ibintu bye ari nk’umupfakazi umugabo we yarapfuye akamusigira ibintu.”
Yakomeje agira inama urubyiruko muri rusange yo guhaguruka rugashakisha imirimo izarufasha kwiteza imbere ubwarwo na cyane ko mu Karere ayoboye n’ahandi mu gihugu hari amahirwe menshi y’iterambere ashobora kubyazwa umusaruro.


text:
UMUNSI W’ABATAGATIFU BOSE: 1 UGUSHYINGO 2013
Iyi nyigisho murayigezwaho na Padiri Cyprien BIZIMANA
AMASOMO: 1º. Hish 7, 2-4.9-14; 2º. 1 Yh 3, 1-3; 3º. Mt 5, 1-12a
1.Intwari zabyirukiye gutsinda muri YEZU
Uyu munsi dutaramiye Abatagatifu bose, abazwi n’abatazwi. Ni benshi cyane. Nta Wabasha kubabarura. Ni inteko nyamwinshi ivuye mu mahanga yose n’indimi zose. Ni intwari muri YEZU KRISTU zabyirukiye gutsinda. Babaye abanyabwenge kuko batuye mu mutima wa Nyirubwenge na Nyirubuhanga. Kenshi ku buryo bwinshi baratotejwe none ariko dore ntibibagiranye mu gihe ababarebye ayingwe bibagiranye burundu ku isi. Imana yonyine izi abayo kandi bose ibahamagarira kubana na Yo ubuziraherezo. Abiyangira bakigira ingunge, na bo irabakunda ariko ikibabaje ni uko batigera binjira mu Rumuri rwayo. Intego yacu ya none ni ukwitegereza YEZU KRISTU maze tukamenya ko ibisingizo, ikuzo, ubuhanga, ishimwe, icyubahiro, imbaraga n’ububasha ari iby’Imana yacu uko ibihe bizahora bisimburana iteka.
2. Zameshe amakanzu yazo mu maraso ya Ntama
Igitabo cy’Ibyahishuriwe Yohani Intumwa cyatubwiye ukuntu yeretswe umutsindo w’aba-KRISTU binjira mu ijuru mu byishimo bidashira. Kuva Kiliziya yatangizwa na YEZU KRISTU akayubaka ku musingi w’intumwa zikuriwe na Petero, abamwemera bakomeje kwiyongera gahoro gahoro. Twibuka ko nko mu Gitabo cy’Ibyakozwe n’intumwa batubwira ko hari n’igihe abemeraga inyigisho za YEZU KRISTU bageraga nko ku bihumbi bitatu bakabatizwa bagatangira batyo urugendo rwo kwitagatifuza (soma Intu 2, 41). Muri izo ntangiriro, kuvuga ko umuntu yemera YEZU KRISTU byari ukwemera kwicwa kuko abari baratoteje YEZU bari bakinangiye bashinyitse amenyo. Bunamuye icumu urebye nyuma y’imyaka nka magana atatu igihe umwami w’abami Konsitantini yemeye ku mugaragaro Kiliziya Gatolika. Muri ibyo binyejana bitatu bya mbere, dufitemo abatagatifu benshi cyane. Imbuto y’ubukristu yarumbutse ubutagatifu kuko iyo umuntu ahowe KRISTU ahita abarirwa mu batagatifu nta rubanza rundi. N’ahandi ku isi hagaragara itotezwa ugasanga abantu b’ingeri zose bemera kwicwa aho gutatira Batisimu, aho higanje abatagatifu. Itotezwa rirangiye ku Ngoma ya Konsitantini, habonetse umurava wo gukurikira YEZU mu butayu: abantu biyumvishaga ko intego y’ubuzima bwabo ari ukwitagatifuza bihatira gusa na YEZU. Benshi bayobotse inzira y’ubutayu nka Antoni wo mu Misiri barwana na Sekibi bayitsinda izuba riva basangwa n’abayoboke bandi bafatanya kunyungutira ubutungane.
Kubera izo mpamvu zose, iyerekwa rya Yohani intumwa rirumvikanisha ko izo nyange zameshe amakanzu yazo mu maraso ya Ntama ari nyinshi cyane. Zose zitaramiye mu ijuru zishimiye ubwiza bwa Nyir’ubutagatifu.
3. Zabayeho mu Rukundo Imana Data yagaragaje muri YEZU KRISTU
Isomo rya kabiri ryabaye nk’iritwigisha inzira yo kuzagera muri urwo rugaga rwera rwo mu ijuru: kwakira Urukundo Imana Data yatugaragarije muri YEZU KRISTU. Ahari urwo Rukundo n’umubano nyakuri, ni ho baharanira kwisukura bakagarukana ubuziranenge icyaha cyabavukije. Aho Urukundo rwa YEZU KRISTU rutari higanza amakimbirane n’amacakubiri. Iyo ababatijwe barangaye binjirwa n’amatiku n’ibinyoma n’amacabiranya bikabasenya ubutongera kubyutsa umutwe. Mu ntangiriro za Kiliziya, imiryango myinshi y’abakristu yagiye isenywa n’amatiku akomoka ku kwirengagiza Urukundo rwa KRISTU maze ubuyobe n’ibirura bikinjira mu ikoraniro bikarimunga.
Abatagatifu babugezeho babikesha gukunda YEZU KRISTU kuruta byose no kwigomwa muri byose. Ni ryo sukurwa Yohani intumwa atubwira mu isomo rya kabiri. Ikibabaje muri ibi bihe ni uko usanga abantu batandukana cyangwa badacana uwaka biturutse ku tuntu tw’amanyembwa. Ubonye ubwumvikane buke bwaturutse ku kudahuza Urukundo rwa KRISTU ari ko gutoterezwa Inkuru Nziza! Ibyo byo nta cyo byaba bitwaye kandi ntibyaba bitangaje kuko n’ubundi umuntu wemeye YEZU akunze kubihorwa. None se abantu ko bapfa amatindi y’amafaranga cyangwa utuyuzi two mu rubibi, murumva inzira y’ubutagatifu tutayihunza? Tekereza niba aho uba batagukunda urebe niba kukwanga ari ugutoterezwa YEZU. Niba ari YEZU KRISTU utoterezwa, ishime unezererwe, nta kabuza uzajya gusangira n’abamalayika n’abatagatifu ibisingizo by’Uhoraho bidatinze. Na ho niba batagukunda kubera umwuso n’umujinya uhorana, niba bakuziza ingeso mbi bakubonaho, niba mutumvikana kubera udutiku mwikururiye, nta kwirata ngo mwamenye ubuzima bw’abatagatifu. Cyakora uyu munsi, twese dushobora kwikubita agashyi tugakangukira gushobora ibyo abera bo mu ijuru bagezeho. Si ibidashoboka. Umunsi Mukuru duhimbaza ni umusogongero w’umutsindo dushaka kandi dushyigikiwe na Bikira Mariya, abamalayika n’Abatagatifu bose.
Barahirwa, natwe turahirwa twatangiye kunyoterwa n’ibyiza bagezemo. Twarabimenye duhora tubyumva, nta kujijinganya twitiranya ibyiza by’ijuru n’amanjwe yo kuri iyi si. Ese tuvuge iki niba turangwa n’ubwirasi no kwiyemera; niba turangwa n’igitugu mu mirimo dushinzwe; niba dukunda kwishyira hejuru; Ese umurage wacu uzaba uwuhe niba inzira yo kwiyoroshya n’ubukene bw’umutima tuyihoza ku rurimi gusa ngo turigisha? Turi abantu b’abanyantege nke cyane ku buryo akantu kose kadashimishije katubayeho kadusiga turi intere twihebye! Ese aho tuzumva neza iyi ngingo nterahirwe itwizeza kuzahozwa. Twirinde tube maso Sekibi itatubibamo urumamfu rwo guheranwa n’akababaro no kwiyahura kure ya YEZU KRISTU uhora ashaka kudukiza. Dufite inyota ya byinshi! Tumenye niba ibyo dusonzeye ari ibidusukura, na ho ubundi iyo ngingo nterahirwe yaba itwihishe. Umutima wacu ugomba kuzura impuhwe niba twumva inyigisho YEZU yatangiye hejuru y’umusozi uzamutse uva ku nyanja ya Galileya. Umutima wacu kandi duhora tuwusukura iyo dushaka kubona Imana. Abatagatifu barayibonye kuko bisukuye bihagije. Ntibivuze ko babayeho ari abamalayika. Bagiye bahura n’ibishuko mu bitekerezo, mu magambo no mu bikorwa, ariko kuko bakunze YEZU KRISTU kuruta byose na bose, bahoraga bihatira kwisukura. Nta we uzisukura ari uko yaciye. Ukwisukura kutugirira akamaro, ni igikorwa cyo kwigorora na YEZU KRISTU tukiri muri uyu mubiri udahwema guhura n’ibishuko. Umuntu w’umunyamahoro ushingira umubano we na bagenzi be ku busabane afitanye na YEZU KRISTU nta gushidikanya iyo ngingo nterahirwe yubahiriza imugira umwana w’Imana wizihiwe kandi utoza n’abandi kuba bo koko. Ibitotezo byo twabivuzeho mbere, na yo ni ingingo nterahirwe. Urahirwa wowe utoterezwa ubutungane n’umusabano ufitanye n’uwakubambiwe ku musaraba. Ikubite agashyi wisubireho niba uhora urangwa n’ubwoba ugatinya gushakashaka Ukuri gukiza, kwa kundi kwa YEZU KRISTU. Umunyabwoba nta bwigenge aba yifitemo. Akenshi ubwoba butuma duha umugisha abigira ruvumwa maze ab’umutima woroheje bakiheba bakumva ari bonyine bakabura inzira bakurikira.
YEZU KRISTU asingizwe, Umubyeyi Bikira Mariya aduhakirwe kugira ngo turangwe n’Urukundo rutugira abana b’Imana bizihiwe, turangwe n’ingingo munani nterahirwe maze tuzinjire bidatinze mu rugaga rw’abera bari imbere y’intebe y’ubwami y’Imana. Batagatifu mwese, mudufashe kugira ngo dusangire namwe ibyiza by’Ijuru mwagezemo.
Padiri Cyprien BIZIMANA


text:
Ububiko bwo kuri gasutamo bw’abantu ku giti cyabo
Ububiko bwo kuri gasutamo ni inyubako, ibihubatse cyangwa ahantu hemewe kandi harindwa na gasutamo habikwa ibicuruzwa hakurikijwe ibigenwa n’amategeko ariho(...)Komeza
Ububiko bwa Leta
Ububiko bwo kuri gasutamo bwa leta ni amazu n’ibikoresho biyarimo cyangwa ahantu hashyirwa ibicuruzwa biri mu bubiko n’umuntu wese kandi byemewe ko bikoreshwa ibyo na gasutamo. Uburyo bwo kugenzura imizigo minini (...)Komeza
Ibicuruzwa bidashyirwa mu bubiko
Urugero rw’ibicuruzwa bimwe na bimwe bidashyirwa mububiko bwa gasutamo:(...)Komeza
Ibisabwa
Kugira ngo uhabwe uburenganzira bwo gutunga no gukoresha ububiko kuri gasutamo, ugomba kuba wujuje ibyangombwa bikurikira: (...)Komeza


text:
Kamonyi: Inzego zibanze zirakemangwa mu miyoborere yazo
Abaturage mu karere ka Kamonyi, baranenga imiyoborere y’inzego zibanze bavuga ko imikorere yazo ikwiye kunozwa.
Ibi abaturage babigaragarije ubuyobozi bw’akarere kuri uyu wa Gatatu Taliki ya 14 Kamena 2016, ubwo bwagiranaga inama nabo mu murenge wa Runda.
Muri gahunda ubuyobozi bw’akarere bwihaye yo kujya bwegera abaturage buri wa gatatu w’icyumweru bakaganira ndetse bakanafasha gukemura ibibazo biba byiganje mu baturage, hagaragajwe ko mu nzego zibanze ishyamba atari ryeru.
Abaturage, bashinje binyuze mu kwerekana ibibazo bafite ubuyobozi bw’ibanze kutita ku bibazo baba bagaragaje, kubumvira ubusa, kubarangarana no kutabegera.
Muri iyi nama, abaturage bagejeje ibibazo bitandukanye ku buyobozi bw’akarere berekana uburyo ba midugudu ndetse n’utugari birengagiza nkana cyangwa se ku mpamvu zitandukanye kubafasha gukemura ibibazo baba babagejejeho.
Ibibazo byagaragajwe ahanini ni ibishingiye ku makimbirane yo mu muryango, ubutaka, imanza ziba zaraciwe zikarangira ariko umuturage ntafashwe kurenganurwa ngo ahabwe ibyo yatsindiye.
Umwe mu baturage yagaragarije ubuyobozi imikorere idahwitse y’izi nzego zibanze nkaho avuga ko umuntu yatsinze mu rubanza ndetse akaba afite ibyangombwa ubuyobozi bwamwemereye ku mwubakira ku butaka kandi ikibazo bukizi.
Ubuyobozi bw’izi nzego z’ibanze aheshi mu bibazo by’abaturage, ubajijwe ikibazo cy’umuturage ashaka aho akegeka cyangwa akumvikanisha ko ikibazo atari akizi.
Udahemuka Aimable, umuyobozi w’akarere ka Kamonyi, aganira n’abaturage muri Runda, yababwiye ko nk’ubuyobozi imwe mu mpamvu yatumye bamanuka ari ukugira ngo bafatanye gukemura ibibazo no kuganira kucyatuma barushaho gutera imbere.
Udahemuka, avuga ko ibibazo biri mu nzego zibanze bishingiye ku kudakurikirana ibibazo by’abaturage, bakagezwaho ibibazo ariko ngo wanamubaza icyo yakoze ku kibazo cy’umuturage akavuga ko ntacyo yakiriye.
Ku bibazo bishingiye ahanini ku butaka, Umuyobozi w’akarere Udahemuka, afatanyije n’abayobozi batandukanye, bongeye kwibutsa abaturage ko bakwiriye kujya babanza kwiyambaza ababishinzwe ku murenge kugira ngo bababwire niba icyo bashaka gukoresha ubutaka aricyo bwateganyirijwe cyane ko ngo iyi Serivisi bayitangira Ubuntu.
Munyaneza Theogene / intyoza.com


text:
Umukobwa ahura n’umuhungu umwe muri bo akishimira undi bagakundana. Igihe kiragera bagira ibyo batumvikanaho bagatandukana ariko gutandukana ntibivuze kurekana burundu. Ibintu 6 wakora kugira ngo wongere ukundane n’umukobwa mwatandukanye :
Kugira ngo wongere gukundana n’umukobwa mwatandukanye ushobora kumwoherereza amagambo y’urukundo, kumwereka urukundo mu bikorwa ku buryo bizatuma yongera kugukunda cyane.
1.Kumwereka ko wahindutse :
Gutandukana bibaho bitewe n’impamvu runaka. Bishobora kuba byaratewe n’umuhungu cyangwa se umujkobwa. Ntushobora guhindura ibyabaye ariko wowe ushobora guhinduka. Ntabwo bihagije kuvuga ko wahindutse ahubwo ugomba no kubimwereka.
2.Kwirebaho wowe ubwawe :
Gutandukana gushobora kubaho mwembi mwarabiogezemo uruhare. Wakoze ibintu bibi nawe arabikora. Iyo ushaka kwiyunga n’umuntu mwatandukanye ntureba ku bibi yakoze ahubwo ureba kubyo wakoze ukamubwira ko wabikosoye bityazongera. Umubwira kandi ibyiza yakoze ko ukibizirikana kandi umwereka ko ukimukunze.
3. Kumuha umwanya :
Biragoye guha umwanya uwo mwakundanaga igihe ushaka komwongera gukundana ariko ukwiye kubikora ukamutekerezaho. Kumuha umwanya ni ingenzi kuko yumva ko yabuze umuntu w’ingenzi kandi nawe ukabona igihe cyo gukosora amakosa yawe.
4. Kuba inshuti ye
Nta muhungu wifuza kuba inshuti isanzwe n’umukobwa abayumva bagirana ubucuti buhambaye. Gusa nubwo bigoye birakenewe. Kuba inshuti ye ni uburyo bwiza bwo kumwereka ko ufite byinshi byo kumuha, ko umwitayeho, no kumwereka ko ukimukunda. Bibaha amahirwe mwembi yo kwerekana by’ukuri mu gikundana bikaba byatuma mwongera gukundana kurusha uko byahoze mbere.
5.Kumubwira uko umwiyumvamo
Gushira ubwoba ukabwira umukobwa ko umukunda nubwo mwatandukanye ntiwumve ko ari ukumukomeretsa umutima. Ni ngombwa ko amenya ko ushaka kongera gukundana nawe ntugatekereze ko abizi. Kumubwiza ukuri ko umwiyumvamo kandi ushaka ko musubirana bizagufasha.
6. Kwirinda gukomeza kumurakarira
Umukobwa ashobora gutuma umugabo amera nk’umusazi rimwe na rimwe mu buryo bwiza cyangwa bubi. Iyo wibutse ukuntu mwatandukanye bishobora gutuma urwara umutwe. Wirengagije uburyo byagutesheje umutwe uzamwegere umubwire ko wifuza kongera kugirana urukundo nawe kandi umwereke ko ibyo yari yarakubuzeho bihari. Source : tango.com
Video Abakobwa Beza
Ibintu 6 wakora kugira ngo wongere ukundane n’umukobwa mwatandukanye
Umukobwa ahura n’umuhungu umwe muri bo akishimira undi bagakundana. Igihe kiragera bagira ibyo batumvikanaho bagatandukana ariko gutandukana ntibivuze kurekana burundu. Ibintu 6 wakora kugira ngo wongere ukundane n’umukobwa mwatandukanye :